
J e g y z ő k ö n y v


Készült Bácsalmás Város Önkormányzata Képviselő-testületének 2016. május 31-én, 14.00 órai kezdettel, Bácsalmáson, a Bácsalmási Kulturális Központ 2. számú oldaltermében megtartott üléséről. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Márai András, Nagy Gábor (később érkezett), Schaffer Tünde és Turcsányi Csaba képviselők (9);

Patocskai Ibolya jegyző, Farkas Zoltánné szociális és hatósági megbízott osztályvezető, Horváth István Attila pénzügyi, beruházási és üzemeltetési osztályvezető, Prikidánovics Antal oktatási, fejlesztési és gazdálkodási ügyintéző, Bárócz Tímea HPB-tag, az Alapszolgáltatási Központ vezetője, Dvorácskóné Vuity Erika óvodavezető, Ódorné Sövény Rita, a Vörösmarty Mihály Városi Könyvtár és Közművelődési Intézmény igazgatóhelyettese, Mészáros Istvánné, a Civil Kerekasztal delegáltja, Juhász Jenő, a Petőfi Népe napilap tudósítója, Buduczki Mihály, a Bácsalmás Önkormányzati Tűzoltó Parancsnokság elnöke, Gallai József bácsalmási tűzoltóparancsnok, dr. Illés Attila százados, határrendészeti kirendeltségvezető-helyettes, valamint dr. Tanács Róbert, a Bácsalmási Egészségügyi Szolgáltató Kft. ügyvezetője (13);

Jegyzőkönyvvezető: Zobokiné Bite Gyöngyi testületi ügyintéző.

Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 8 fő jelen van (89 %). Jegyzőkönyv-hitelesítőknek Csémy László és Márai András képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

117/2016. (V. 31.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Csémy László és Márai András képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendről levételre javasolja a 9. sz. előterjesztést, mert az elmúlt ülésen már döntést hoztak e témakörben, a 6. sz. előterjesztést a nyílt ülés elején, a Z/4. sz. előterjesztést a zárt ülés elején javasolja tárgyalni, ill. a napirendet kiegészíteni javasolja a 24. sz. előterjesztéssel és a mentőhelikopter-leszállóhely kijelölésére tett indítvány megtárgyalásával. 

Dr. Bakó Mária Lujza képviselő javasolja, hogy az ipari övezet földterületeinek hasznosításáról a zárt ülésen ejtsenek szót.

Németh Balázs polgármester az iménti javaslatok figyelembevételével bocsátja szavazásra a napirendet.

A képviselő-testület egyhangúlag (8 igen szavazattal) a következő határozatot hozza:


118/2016. (V. 31.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2016. május 31-i ülésén a következő napirendi pontokat tárgyalja meg:

1. A határrendészeti kirendeltség és a polgárőrség beszámolója a közrend és közbiztonság 2015. évi helyzetéről (6. sz. előterjesztés)
2. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
3. Tájékoztató a két ülés között tett fontosabb intézkedésekről (szóbeli)
4. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. előterjesztés)
5. A városi kitüntető címek és díjak alapításáról és adományozásáról szóló 16/2003. (VI. 25.) önkormányzati rendelet felülvizsgálata (4. sz. előterjesztés)
6. A kötelező kéményseprő-ipari közszolgáltatásról szóló 15/2013. (VI. 27.) önkormányzati rendelet hatályon kívül helyezése (5. sz. előterjesztés)
7. Beszámoló a Bajai Hivatásos Tűzoltó Parancsnokság 2015. évi tűzvédelmi tevékenységéről (7. sz. előterjesztés)
8. A Bácsalmás Önkormányzati Tűzoltó Parancsnokság egyszerűsített éves beszámolójának, közhasznúsági mellékletének és költségvetési tervezetének elfogadása (8. sz. előterjesztés)
9. Beszámoló a Felső-Bácskai Regionális Szilárd Hulladéklerakó Önkormányzati Társulás Társulási Tanácsában valamint Tulajdonközösségében a 2015. évben végzett tevékenységről (10. sz. előterjesztés)
10. Beszámoló a Felső-Bácskai Ivóvízminőség-javító Önkormányzati Társulás 2015. évi működéséről (11. sz. előterjesztés)
11. Beszámoló a földprogram 2015. évi tapasztalatairól (12. sz. előterjesztés)
12. A Bácsalmási Önkormányzati Közszolgáltatási Közhasznú Nkft. közhasznúsági jelentése és éves beszámolója (13. sz. előterjesztés)
13. Átfogó értékelés a helyi önkormányzat gyermekjóléti és gyermekvédelmi feladatainak ellátásáról (14. sz. előterjesztés)
14. Óvodai csoportszám és álláshely-szám meghatározása a 2016/2017-es tanévre (15. sz. előterjesztés)
15. Városi diákönkormányzat megalakítása (16. sz. előterjesztés)
16. Pályázat kiírása a nem közművel összegyűjtött háztartási szennyvíz begyűjtésére vonatkozó közszolgáltatási tevékenység elvégzésére (17. sz. előterjesztés)
17. Általános iskolai intézményvezetői pályázat véleményezése (18. sz. előterjesztés)
18. Bácsalmási Petőfi Városi Sportegyesület támogatási kérelme (19. sz. előterjesztés)
19. Bácsalmás Város Önkormányzatának „Önkormányzati fejlesztések 2016 – tornaterem felújítás” pályázaton való részvétele (20. sz. előterjesztés)
20. TP-1-2015/7284 pályázati azonosító számú, Tanyagondnoki szolgálat fejlesztése elnevezésű pályázat megvalósításához szolgáltató kiválasztása (21. sz. előterjesztés)
21. A Bácsalmás, gr. Széchenyi u. 75. sz. alatti, 1286 hrsz. alatt felvett ingatlan társasházzá nyilvánítása (22. sz. előterjesztés)
22. „Bácsalmás Iparterület kialakítása” pályázat előkészítéséhez 20 kV-os légvezeték hálózat kiváltás villamos ipari tervező kiválasztása (23. sz. előterjesztés)
23. C. Tessile Könnyűipari és Kereskedelmi Kft. kérelme telephely létesítéséhez (24. sz. előterjesztés)
24. Mentőhelikopter-leszállóhely kijelölésének megvitatása (JÜB határozati javaslat)
Zárt ülésen:
1. Jelentés a BESZ Kft. 2016. I. negyedévi gazdasági, pénzügyi helyzetéről (Z/4. sz. előterjesztés)
2. Városi kitüntető díj adományozása (Z/1. sz. előterjesztés)
3. Bartuc Zsolt önkormányzati lakás megvásárlása iránti kérelme (Z/2. sz. előterjesztés)
4. A Bácsalmás, Táncsics u. 70-72. sz. fszt. 3. sz. alatti szolgálati lakás bérbeadásáról szóló 37/2016. (II. 23.) Bácsalmás v. öh. jelölésű határozat visszavonása (3. sz. előterjesztés)
5. Szigetiné Racsmány Ágnes bérlakás-felújításának bérleti díjba történő beszámítás iránti kérelme (Z/5. sz. előterjesztés)
6. Egyebek (ipari övezeti földterületek hasznosítása)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

A határrendészeti kirendeltség és a polgárőrség beszámolója a közrend és közbiztonság 2015. évi helyzetéről 
(A 6. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Kérdezi a határrendészeti kirendeltségvezető-helyettest, hogy szeretné-e kiegészíteni a beszámolót.

Dr. Illés Attila százados, határrendészeti kirendeltségvezető-helyettes kijelenti, hogy a migránshelyzet miatt nagyon leterheltek. A beszámolót kiegészíteni nem kívánja, de a felmerülő kérdésekre szívesen válaszol.

Németh Balázs polgármester – kérdés, észrevétel nem lévén – a beszámoló elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

119/2016. (V. 31.) Bácsalmás v. öh.

A határrendészeti kirendeltség és a
polgárőrség beszámolója a közrend 
és közbiztonság 2015. évi helyzetéről 	Határozat

Bácsalmás Város Önkormányzatának Képviselő-testülete az előterjesztés szerint elfogadja a 
a)	Bács-Kiskun Megyei Rendőr-főkapitányság Bácsalmás Határrendészeti Kirendeltség és a 
b)	Bácsalmási Polgárőr Egyesület
közrend és közbiztonság 2015. évi helyzetéről szóló beszámolóit. 

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
2. Patocskai Ibolya jegyző
3.	Bács-Kiskun Megyei Rendőr-főkapitányság Bácsalmás Határrendészeti Kirendeltség, Schütz István rendőr alezredes kirendeltség-vezető (6430 Bácsalmás, Rákóczi u. 32.)
4.	Bácsalmási Polgárőr Egyesület Galaci András (6430 Bácsalmás, Honvéd u. 50.)
5. Prikidánovics Antal ügyintéző

A Képviselő-testület nem kéri jelenteni a határozatban foglaltak végrehajtásának megtörténtét. 

2. napirendi pont

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről 
(Az 1. sz. előterjesztés a jegyzőkönyv melléklete.)

Németh Balázs polgármester – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

120/2016. (V. 31.) Bácsalmás v. öh.

Jelentés a lejárt határidejű határozatok
végrehajtásáról és a legutóbbi testületi ülés
óta átruházott hatáskörben hozott döntésekről 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést az előterjesztés és a jelen határozat melléklete szerint elfogadja. 

2.	A Képviselő-testület az előterjesztés szerint elfogadja 
a)	a 2016. április 12-e és 2016. május 16-a között eltelt időszakban átruházott hatáskörben hozott, szociális ellátást érintő döntésekről szóló, 
b)	a Humánpolitikai Bizottság által 2016. április 12-e és 2016. május 16-a között eltelt időszakban átruházott hatáskörben hozott döntésekről szóló és 
c)	a Pénzügyi és Fejlesztési Bizottság által 2016. április 12-e és 2016. május 16-a között eltelt időszakban átruházott hatáskörben hozott döntésekről szóló
beszámolókat.

Határidő:	a) azonnal
b)	2016. júniusi soros ülés [a 2015. évi rendőrségi beszámoló képviselő-testület elé terjesztésére]
Felelős: Németh Balázs polgármester

Operatív felelős: Prikidánovics Antal ügyintéző [a határidő b) pontjánál]

A határozatról értesülnek:
- kivonattal:	1. Németh Balázs polgármester
2.	Patocskai Ibolya jegyző, általa az önkormányzati hivatal osztályvezetői
	3. Prikidánovics Antal oktatási, fejlesztési és gazdálk. ügyintéző

Melléklet a 120/2016. (V. 31.) Bácsalmás v. öh. jelölésű határozathoz

Jelentés a lejárt határidejű határozatok végrehajtásáról

197/2015. (VI. 30.)	Városi kitüntető címek és díjak adományozása (4. pont: helyi rendelet felülvizsgálata)
Jelen ülés napirendjén szerepel.

262/2015. (IX. 29.)	KRISZVIZO Kft. lottózó épületrészre vonatkozó vételi szándéknyilatkozata (2. pont: Szt. János u. 13. sz. alatti ingatlan hasznosításának megtárgyalása az okmányiroda kiköltözését követő 6 hónapon belül)
Az épületben a Család és Gyermekjóléti Központ lesz kialakítva, azonban pályázati lehetőség híján még nem kerülhetett rá sor.

319/2015. (XII. 22.)	A képviselő-testület 2016. évi munkatervének és jogalkotási programjának megállapítása

A 2016. évi munkatervben a májusi ülés napirendjén szerepel az önkormányzat 2016. évi költségvetésének módosítása, amelyről azért nem készült előterjesztés a jelen ülésre, mert a képviselő-testület áprilisban már módosította a 2016. évi költségvetésről szóló rendeletét.

Szintén a májusi ülés napirendjén szerepel a rendőrség közrend és közbiztonság 2015. évi helyzetéről szóló beszámolója, amelynek képviselő-testület elé terjesztésére − a rendőrség kérésére − határidő-módosítást kérünk a 2016. júniusi soros ülésre.

3/2016. (I. 14.)	A kéményseprő-ipari tevékenységről szóló törvény hatálybalépésével kapcsolatos feladatok (helyi rendelet hatályon kívül helyezésének előkészítése)
Jelen ülés napirendjén szerepel.

36/2016. (II. 23.)	Kirívóan magas bérleti díj tartozások felülvizsgálata
Önkormányzatunk számára a lejárt és összegszerűen meghatározott bérleti díjtartozások érvényesítésére nyitva álló valószínűleg legcélravezetőbb jogi lehetőség a fizetési meghagyásos eljárás.
Önkormányzatunk a fizetési meghagyás iránti kérelmet kizárólag elektronikus úton adhatja be. Az ügyvédi képviselet nem feltétlenül kötelező, azonban amennyiben saját magunk kívánjuk az eljárást kezdeményezni, bizonyos számítástechnikai, tárgyi eszköz feltételekkel rendelkeznünk kell.
A jogerős fizetési meghagyás birtokában, amennyiben a kötelezett nem teljesít önként, következik a végrehajtási szakasz. 
A bérlőkkel történő egyeztetések nem jártak eredménnyel, ezért az önkormányzati hivatal a végrehajtási eljárásokat megkezdi.

56/2016. (III. 29.)	Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (a Felső-Bácskai Ivóvízminőség-javító Önkormányzati Társulás 2015. évi működéséről szóló beszámoló képviselő-testület elé terjesztése a májusi ülésre)
A Felső-Bácskai Ivóvízminőség-javító Önkormányzati Társulás 2015. évi működéséről szóló beszámoló a jelen ülés napirendjén szerepel.

60/2016. (III. 29.)	Sportegyesületek 2016. évi támogatása (támogatási megállapodások megkötése)
A támogatási szerződések aláírása megtörtént.

61/2016. (III. 29.)	Civil szervezetek 2016. évi támogatása (támogatási megállapodások megkötése)
A támogatási szerződések aláírása folyamatban van.

72/2016. (IV. 13.)	Bácsalmási Önkormányzati Közszolgáltatási Közhasznú Nkft. aszfaltvágó és bontógép beszerzése
Az aszfaltvágógép beszerzése megtörtént, a bontógép beszerzése folyamatban van.

73/2016. (IV. 13.)	A „Bácsalmás iparterületi fejlesztés” program megvalósítása érdekében a tulajdonszerzésre irányuló konkrét intézkedések (III. rész)
Az iparterület kialakításához szükséges adásvételi és csereszerződések megkötése folyamatban van. Kissé bonyolítja az ügymenetet, hogy hagyatéki eljárások vannak folyamatban, valamint az ingatlan-nyilvántartásba elidegenítési és terhelési tilalom van bejegyezve a kisajátítási eljárások miatt.

74/2016. (IV. 13.)	Zs. Zoltán eladó és V. Sándor vevő adásvételi szerződése ügyében benyújtott kifogás elbírálása
75/2016. (IV. 13.)	Zs. Mihály és Zs. Mihályné eladók és V. Sándor vevő adásvételi szerződése ügyében benyújtott kifogás elbírálása
76/2016. (IV. 13.)	P. Sándorné és társai eladók és V. Sándor vevő adásvételi szerződése ügyében benyújtott kifogás elbírálása
77/2016. (IV. 13.)	F. Jánosné eladó és V. Sándor vevő adásvételi szerződése ügyében benyújtott kifogás elbírálása
101/2016. (IV. 26.)	H. Attila eladó és V. Sándor vevő adásvételi szerződése ügyében benyújtott kifogás elbírálása
A kifogást benyújtót, a Bács-Kiskun Megyei Kormányhivatal Földhivatalát és a Magyar Agrár-, Élelmiszergazdasági és Vidékfejlesztési Kamarát határozattal értesítettük a képviselő-testületi döntésekről.

85/2016. (IV. 26.)	A Bácsalmási Közszolgáltató Nkft.-vel kötött közszolgáltatási szerződés módosítása
Önkormányzatunk a Bácsalmási Közszolgáltató Nkft.-vel kötött közszolgáltatási szerződést, annak mellékletére szóló módosítást aláírta.

86/2016. (IV. 26.)	Nem közművel összegyűjtött háztartási szennyvíz begyűjtésére kötött közszolgáltatási szerződés felülvizsgálata
Az önkormányzat és a Bácsalmási Közszolgáltató Nkft. közötti közszolgáltatási szerződés aláírásra került, mely szerződés 2016. július 31. napjáig szól.
A nem közművel összegyűjtött háztartási szennyvíz begyűjtésére vonatkozó közszolgáltatási tevékenység 2016. július 31-e utáni elvégzésére irányuló pályázati kiírás a jelen ülés napirendjén szerepel.

87/2016. (IV. 26.)	Zamárdi üdülési szabályzat módosítása
Az üdülési szabályzat előterjesztés szerinti módosítása megtörtént.

92/2016. (IV. 26.)	Intézményvezetői pályázat véleményezése
Az intézményvezetői pályázat véleményezésével kapcsolatos határozat-kivonat megküldése a Bácsalmási Tankerület részére megtörtént.

96/2016. (IV. 26.)	Atlétikai és Tenisz Centrum felújítása, közbeszerzési tanácsadó kiválasztása
A közbeszerzési tanácsadóval a szerződéskötés, valamint az ajánlatkérési dokumentáció összeállítása folyamatban van.

97/2016. (IV. 26.)	Orvosi ügyeleten dolgozók éjszakai pótlékának emelése
A határozatban foglaltakról a Társulás értesítése megtörtént, a Társulási Tanács határozott időre (2017. 02. 28.) a pótlék emelése mellett döntött.

98/2016. (IV. 26.)	Gombagyűjtési engedély iránti kérelem
A szarvasgomba-gyűjtési engedély aláírása megtörtént.

100/2016. (IV. 26.)	Jovánovics András támogatási kérelme
A kérelmező határozattal értesült a képviselő-testületi döntésről.

104/2016. (V. 02.)	„Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” elnevezésű, VP-6-7.4.1.1-16 kódszámú pályázati felhíváson történő részvétel
105/2016. (V. 02.)	Tulajdonosi hozzájárulás a Szent László Határrendész Közhasznú Egyesület „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” elnevezésű, VP-6-7.4.1.1-16 kódszámú pályázaton való részvételéhez
A pályázatok benyújtása folyamatban van.

106/2016. (V. 02.)	Bács-Kiskun Megyei Kormányhivatallal kötött, járási hivatalok kialakításához kapcsolódó megállapodás 1. sz. módosítása
A megállapodás-módosítást aláírásra megküldtük a kormányhivatalnak.

Nagy Gábor képviselő 14 óra 9 perckor csatlakozik a jelenlévőkhöz.

3. napirendi pont

Tájékoztató a két ülés között tett fontosabb intézkedésekről 
(szóbeli)

Németh Balázs polgármester tájékoztatásul elmondja, hogy
· április 29-én a szakiskolai és gimnáziumi ballagáson vett részt, a szakiskolában Gilányi István, a gimnáziumban Szaplonczai Rebeka kapta meg a Bácsalmás Város Közösségéért Díjat;
· április 30-án tűzoltósági közgyűlés volt;
· május 1-jén majális volt a sportpályán;
· május 5-én a közszolgáltatási kft. képviselőivel és a gimnáziumigazgatóval helyszíni bejáráson tájékozódtak a szeptember 1-jétől működtetendő diákszálló készültségi állapotáról, a szálló a terveik szerint a nyáron elkészül, vendégek fogadására alkalmas lesz;
· május 6-án Kecskeméten volt, az utolsó kisajátítási tárgyaláson, azóta megérkeztek már a határozatok is, a kormányhivatal elfogadta a kisajátítási kérelmet;
· május 10-11-én az alpolgármesterrel két napot töltöttek Szentgotthárdon, ahol megtekintették a C. Tessile Kft. üzemét, komoly munka folyik 3500 m2-en, a kft. a bácsalmási ipari övezetben igényel területet, a kérelmük a jelen ülés napirendjén szerepel;
· május 12-13-án intézményvezetői megbeszélést tartottak Zamárdiban;
· május 17-én kecskeméti egyeztetésen vett részt a bölcsőde kialakítására irányuló pályázat kapcsán, a pályázatot időközben beadták;
· ugyanezen a napon, Budapesten az ÁROP pályázat elszámolásával kapcsolatos tisztázandó kérdésekre személyesen válaszolt;
· ugyanekkor felkereste a kézilabda szövetséget is a Bácsalmáson felépítendő kézilabda munkacsarnok létesítéséről érdeklődve, a szövetség 40-re szűkítette a munkacsarnokok számát, a megvalósítás 2018-2019-2020-ban fog történni évenként 5,5 – 5,5 Mrd Ft finanszírozással, egy munkacsarnok kb. 410 M Ft-ból fog felépülni, Bácsalmás valószínűleg 2018. év végén, 2019. év elején kerül sorra;
· május 19-én Alsómocsoládon volt kollégákkal, többek között ifjúsági önkormányzat, lakás-felújítási támogatásnyújtás, helyi pénz bevezetéseinek tapasztalatairól érdeklődtek;
· május 20-án Szűcs Csaba, Kiskunhalas roma származású alpolgármesterének részvételével megbeszélést tartottak bácsalmási intézményi szociális háló létrehozásáról. Szociális segítők tartanák a kapcsolatot a problémás roma gyerekek szülei és a nevelési-oktatási intézmény között, segítséget nyújtanának a fegyelmezésben, az utcabizalmik koordinátor szerepet töltenének be. A Bácsalmási Roma Nemzetiségi Önkormányzat bevonásával 11 cigány származású segítőt választanának ki e feladatra közfoglalkoztatás keretében. Kiskunhalason jól működik a szociális háló, szeptembertől Bácsalmáson is tervezik az indulását;
· május 23-án DKNT felügyelő-bizottsági ülésen volt Szegeden;
· május 24-én megbeszélést tartottak arról, hogy Bácsalmás járás június 10-én helyi értékeivel bemutatkozik Kecskeméten;
· május 24-én rendkívüli képviselő-testületi ülést tartottak;
· május 25-én gimnazistáknak adott interjút a Sóstóval kapcsolatos pályázatuk vonatkozásában, a projekt része víz és iszap laborvizsgálata;
· május 26-án közmeghallgatást tartottak;
· május 27-én Mélykúton volt a megyei köztisztviselők sportnapja, Bácsalmás is több kollégával képviseltette magát;
· május 28-án dr. Bábel Balázs érsek által celebrált szentmise keretében avatták fel a Nepomuki Szent János szobrot és a Kossuth Parkban kialakított tanösvényt;
· május 29-én gyermeknap volt.

A képviselő-testület tudomásul veszi az elhangzottakat.

4. napirendi pont

Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról 
(A 3. sz. tájékoztató a jegyzőkönyv melléklete.)

Németh Balázs polgármester a tájékoztatóhoz hozzáfűzi, hogy bevezették az életpályamodellt a kormánytisztviselők tekintetében, az önkormányzati hivatal dolgozóit ez nem érinti. Kérdés, észrevétel nem lévén a jegyzői tájékoztatóban foglaltak tudomásulvételét kéri.

A képviselő-testület tudomásul veszi a jegyzői tájékoztatóban foglaltakat.

5. napirendi pont

A városi kitüntető címek és díjak alapításáról és adományozásáról szóló 16/2003. (VI. 25.) önkormányzati rendelet felülvizsgálata 
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy mindhárom bizottság elfogadásra javasolja az előterjesztett rendelettervezetet. Kérdés, észrevétel nem lévén a rendelet előterjesztés szerinti megalkotását szavazásra bocsátja.

A képviselő-testület egyhangúlag (9 igen szavazattal) az alábbi rendeletet alkotja:

Bácsalmás Város Önkormányzata Képviselő-testületének
12/2016. (VI. 3.) önkormányzati rendelete
városi kitüntető címek és díjak alapításáról és adományozásáról

A rendelet teljes szövege a jelen jegyzőkönyv 1. mellékleteként szerepel.

6. napirendi pont

A kötelező kéményseprő-ipari közszolgáltatásról szóló 15/2013. (VI. 27.) önkormányzati rendelet hatályon kívül helyezése 
(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Jogi és Ügyrendi Bizottság a rendelettervezet elfogadását javasolja. Kérdés, észrevétel nem lévén a rendelet előterjesztés szerinti megalkotását szavazásra bocsátja.

A képviselő-testület egyhangúlag (9 igen szavazattal) az alábbi rendeletet alkotja:

Bácsalmás Város Önkormányzata Képviselő-testületének
13/2016. (VI. 3.) önkormányzati rendelete

a kötelező kéményseprő-ipari közszolgáltatásról szóló 
15/2013. (VI. 27.) önkormányzati rendelet hatályon kívül helyezéséről

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában meghatározott feladatkörében eljárva a következőket rendeli el: 

1. §

Hatályát veszti a kötelező kéményseprő-ipari közszolgáltatásról szóló 15/2013. (VI. 27.) önkormányzati rendelet.

2. §

Ez a rendelet 2016. július 1. napján lép hatályba.

7. napirendi pont

Beszámoló a Bajai Hivatásos Tűzoltó Parancsnokság 2015. évi tűzvédelmi tevékenységéről 
(A 7. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Jogi és Ügyrendi Bizottság a beszámolót elfogadásra javasolja.

Nagy Gábor képviselő nagyon indokoltnak tartja a bácsalmási tűzoltó-parancsnokság meglétét, mert a bajai tűzoltóknak szinte minden nap volt vonulásuk. 

Németh Balázs polgármester – további hozzászólás nem lévén – a beszámoló elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

121/2016. (V. 31.) Bácsalmás v. öh.

Beszámoló a Bajai Hivatásos Tűzoltó 
Parancsnokság 2015. évi tűzvédelmi
tevékenységéről 	Határozat

Bácsalmás Város Önkormányzatának Képviselő-testülete a Bajai Hivatásos Tűzoltó Parancsnokság 2015. évi tűzvédelmi tevékenységéről szóló beszámolóját az előterjesztés szerint elfogadja.

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi. 

A határozatról értesül: 
- kivonattal:	1. Németh Balázs polgármester
2. Patocskai Ibolya jegyző
3. Prikidánovics Antal ügyintéző
4. Kocsis László tű. őrnagy, tűzoltóparancsnok 

A Képviselő-testület nem kéri jelenteni a határozatban foglaltak végrehajtásának megtörténtét.

8. napirendi pont

A Bácsalmás Önkormányzati Tűzoltó Parancsnokság egyszerűsített éves beszámolójának, közhasznúsági mellékletének és költségvetési tervezetének elfogadása 
(A 8. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Hozzáteszi, hogy a Pénzügyi és Fejlesztési Bizottság elfogadásra javasolja az előterjesztés határozati javaslatát. A tűzoltó-parancsnokság 853 E Ft-ot fordított béremelésre. Az év elején kérelmezték a méltatlanul alacsony bérek emelését, amelyet a kistérségi társulási tanács abban az esetben engedélyezett, ha az a meglévő költségvetésből kigazdálkodható. A 2015. évi önkormányzati támogatásból az idén folyt be kb. 1,4 M Ft. Az egyéb anyag költség az előző évihez képest jóval magasabb. 

Gallai József tűzoltóparancsnok kijelenti, hogy 1,3 M Ft-ot fordítottak gumiköpenyek beszerzésére.

Németh Balázs polgármester – további kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

122/2016. (V. 31.) Bácsalmás v. öh.

A Bácsalmás Önkormányzati Tűzoltó 
Parancsnokság egyszerűsített éves 
beszámolójának, közhasznúsági mellékletének 
és költségvetési tervezetének elfogadása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Önkormányzati Tűzoltó Parancsnokság (a továbbiakban: ÖTP) 2015.évre vonatkozó számviteli beszámolóját és közhasznúsági mellékletet, azok megismerését követően változatlan formában elfogadja.

2.	A Képviselő-testület az ÖTP 2016. évre vonatkozó költségvetésének tervezetét az abban foglalt számadatok megismerését követően változatlan formában elfogadja. 

3.	A Képviselő-testület úgy határoz, hogy az ÖTP 2016. évre vonatkozó költségvetésének teljesítéséhez szükséges 3 922 011 Ft önkormányzati támogatást a testület által korábban jóváhagyott 2016. évi előirányzat terhére biztosítja.

Határidő: azonnal
Felelős: Németh Balázs polgármester

Operatív felelős: dr. Párczen Zoltán igazgatási és jogi ügyintéző 

A határozatról értesül: 
- kivonattal:	1. Németh Balázs polgármester
2. Patocskai Ibolya jegyző
3. Horváth István Attila PBÜ osztályvezető
4. dr. Párczen Zoltán igazgatási és jogi ügyintéző
5. Bácsalmás Önkormányzati Tűzoltó Parancsnokság

A Képviselő-testület nem kéri jelenteni a határozatban foglaltak végrehajtásának megtörténtét.

9. napirendi pont

Beszámoló a Felső-Bácskai Regionális Szilárd Hulladéklerakó Önkormányzati Társulás Társulási Tanácsában valamint Tulajdonközösségében a 2015. évben végzett tevékenységről 
(A 10. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, hozzátéve, hogy pénteken a társulási tanács és a tulajdonközösség elfogadta a beszámolót. Kérdés, észrevétel nem lévén a beszámoló elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

123/2016. (V. 31.) Bácsalmás v. öh.

Beszámoló a Felső-Bácskai Regionális 
Szilárd Hulladéklerakó Önkormányzati 
Társulás Társulási Tanácsában 
valamint Tulajdonközösségében a 
2015. évben végzett tevékenységről 	Határozat

Bácsalmás Város Önkormányzatának Képviselő-testülete a Felső-Bácskai Regionális Szilárd Hulladéklerakó Önkormányzati Társulás Társulási Tanácsában valamint Tulajdonközösségében a 2015. évben végzett tevékenységről szóló beszámolót elfogadja.

Határidő: azonnal
Felelős: Németh Balázs polgármester

Operatív felelős: Tóth Attila megbízott

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Tóth Attila megbízott témafelelős

A Képviselő-testület nem kéri jelenteni a határozatban foglaltak végrehajtásának megtörténtét.

10. napirendi pont

Beszámoló a Felső-Bácskai Ivóvízminőség-javító Önkormányzati Társulás 2015. évi működéséről 
(A 11. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, majd – kérdés, észrevétel nem lévén – a beszámoló elfogadását szavazásra bocsátja.

A képviselő-testület egyhangúlag (9 igen szavazattal) a következő határozatot hozza:

124/2016. (V. 31.) Bácsalmás v. öh.

Beszámoló a Felső-Bácskai 
Ivóvízminőség-javító Önkormányzati 
Társulás 2015. évi működéséről 	Határozat

Bácsalmás Város Önkormányzatának Képviselő-testülete a Felső-Bácskai Ivóvízminőség-javító Önkormányzati Társulás 2015. évi működéséről szóló beszámolót az előterjesztés szerint elfogadja.

Határidő: azonnal
Felelős: Németh Balázs polgármester

Operatív felelős: Tóth Attila megbízott

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Tóth Attila megbízott témafelelős

A Képviselő-testület nem kéri jelenteni a határozatban foglaltak végrehajtásának megtörténtét.

11. napirendi pont

Beszámoló a földprogram 2015. évi tapasztalatairól 
(A 12. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Pénzügyi és Fejlesztési Bizottság a beszámolót elfogadásra javasolja. Reménykeltőnek tartja, hogy a kft. a helyi őstermelőktől nettó 5 M Ft értékben vásárolt terményeket, és a stand forgalma szépen alakul. A helyi pénz bevezetése a cél. Kérdés, észrevétel nem lévén a beszámoló elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

125/2016. (V. 31.) Bácsalmás v. öh.

Beszámoló a földprogram 2015. évi 
tapasztalatairól 	Határozat

Bácsalmás Város Önkormányzatának Képviselő-testülete a Bácsalmási Önkormányzati Közszolgáltatási Közhasznú Nonprofit Kft. ügyvezetőjének a Földprogram 2015. évi tapasztalatairól szóló beszámolóját elfogadja.

Határidő: azonnal
Felelős: Németh Balázs polgármester

Operatív felelős: Barta Tiborné Gáll Ágnes, a BÖKK Nkft. ügyvezetője 

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Barta Tiborné Gáll Ágnes, BÖKK Nkft. üv.

A Képviselő-testület nem kéri jelenteni a határozatban foglaltak végrehajtásának megtörténtét.

12. napirendi pont

A Bácsalmási Önkormányzati Közszolgáltatási Közhasznú Nkft. közhasznúsági jelentése és éves beszámolója 
(A 13. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az egyszerűsített mérlegbeszámoló elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

126/2016. (V. 31.) Bácsalmás v. öh.

A Bácsalmási Önkormányzati 
Közszolgáltatási Közhasznú Nkft. 
közhasznúsági jelentése 
és éves beszámolója 	Határozat

Bácsalmás Város Önkormányzatának Képviselő-testülete a Bácsalmási Önkormányzati Közszolgáltatási Közhasznú Nonprofit Kft. 2015. évi egyszerűsített mérlegbeszámolóját elfogadja.

Határidő: azonnal
Felelős: Németh Balázs polgármester 

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:
- kivonattal:	1. Németh Balázs polgármester 
		2. Patocskai Ibolya jegyző 
		3. Horváth István Attila PBÜ osztályvezető 
		4. Barta Tiborné Gáll Ágnes BÖKK Nkft. ügyvezető 

A Képviselő-testület nem kéri jelenteni a határozatban foglaltak végrehajtásának megtörténtét.

13. napirendi pont

Átfogó értékelés a helyi önkormányzat gyermekjóléti és gyermekvédelmi feladatainak ellátásáról 
(A 14. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Humánpolitikai Bizottság az értékelés elfogadását javasolja. Kérdezi, hogy mi a változás az előző évhez képest.

Bárócz Tímea, az Alapszolgáltatási Központ vezetője elmondja, hogy több a súlyos eset, eddig nemigen volt jellemző a súlyos elhanyagolás, a kiskorú bántalmazása.

Tóth Árpád alpolgármester a gyöngyösi éhen halt kislány esetére utalva kérdezi, hogy hogyan fordulhatott elő ilyen ügy, a jelzőrendszer miért nem működött.

Bárócz Tímea, az Alapszolgáltatási Központ vezetője kijelenti, hogy minden szolgáltató maga alakítja ki az eljárásrendjét. Ha ők nem jutnának be egy lakásba, karhatalmat vennének igénybe, de erre még nem volt példa. A hivatásos szervekkel jó a kapcsolatuk. Úgy véli, hogy a gyöngyösieknek lett volna eszköz a kezükben a családhoz való bejutáshoz. Bácsalmáson is előfordult a védőnői szolgáltatás elutasítása. Komolyodnak a helyzetek, nagyon körültekintően kell eljárniuk. Az önkormányzattal nagyon jó a kapcsolatuk.

Németh Balázs polgármester – további hozzászólás nem lévén – az átfogó értékelés előterjesztés szerinti elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

127/2016. (V. 31.) Bácsalmás v. öh.

Átfogó értékelés a helyi önkormányzat 
gyermekjóléti és gyermekvédelmi 
feladatainak ellátásáról 	Határozat

Bácsalmás Város Önkormányzatának Képviselő-testülete a 2015. évi gyermekvédelmi és gyermekjóléti tevékenység átfogó értékelését az előterjesztés melléklete szerint elfogadja.

Határidő: azonnal
Felelős: Németh Balázs polgármester

Operatív felelős: Farkas Zoltánné szociális és hatósági osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Farkas Zoltánné szociális és hatósági osztályvezető
		4. Bárócz Tímea, az Alapszolgáltatási Központ vezetője
- levélben:	Bács-Kiskun Megyei Kormányhivatal Szociális és Gyámhivatala 
(Kecskemét, Nagykőrösi u. 32.)

A Képviselő-testület nem kéri jelenteni a határozatban foglaltak végrehajtásának megtörténtét.

14. napirendi pont

Óvodai csoportszám és álláshely-szám meghatározása a 2016/2017-es tanévre 
(A 15. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét és a Humánpolitikai Bizottság határozati javaslatát, hozzátéve, hogy ezt a nevelési évet még nem érinti a bölcsődei ellátás bevezetése. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

128/2016. (V. 31.) Bácsalmás v. öh.

Óvodai csoportszám és álláshely-szám 
meghatározása a 2016/2017-es tanévre 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Kistérségi Többcélú Társulás fenntartásában működő BKTT Óvodája és Egységes Óvoda – Bölcsődéje bácsalmási tagintézményében a 2016/2017-es nevelési évben az alábbi csoportszámot javasolja meghatározni:
a) óvodai csoportok száma: 8
b) egységes óvoda–bölcsődei csoportok száma: 1

2.	A Képviselő-testület a Bácsalmás Kistérségi Többcélú Társulás fenntartásában működő BKTT Óvodája és Egységes Óvoda – Bölcsődéje bácsalmási tagintézményében a 2016/2017-es nevelési évben változtatás nélkül, 2016. szeptember 1-jétől az alábbi álláshely számot javasolja meghatározni:
a) óvodapedagógus álláshelyek száma: 	18
ebből:
aa) óvodavezető álláshelyek száma: 		1
ab) óvodavezető-helyettes álláshelyek száma: 	2
b) pedagógiai asszisztens álláshelyek száma:	1
c) nevelő-oktató munkát segítő dajka álláshelyek száma:	9
d) kisgyermek gondozó- nevelő álláshelyek száma:	1
e) ügyviteli, technikai álláshelyek száma	2
összesen: 	31

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal ügyintéző
4. Bácsalmás Kistérségi Többcélú Társulás

15. napirendi pont

Városi diákönkormányzat megalakítása 
(A 16. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, a Humánpolitikai Bizottság, valamint a Jogi és Ügyrendi Bizottság határozati javaslatát. Lényegesnek tartja, hogy a diákönkormányzat élettel megteljen. Egy-két helyre elmennek tapasztalatgyűjtésre. A részleteket a későbbiekben fogják kibontani. El kell dönteni, hogy diákönkormányzatot vagy ifjúsági önkormányzatot szeretnének alakítani. Arról is határozni kell majd, hogy pl. egy Bácsalmáson tanuló madarasi diák szavazhasson-e, ill. egy Szegeden tanuló bácsalmási diák részt vehessen-e a szavazásban.

Nagy Gábor képviselő úgy véli, hogy egy 24 éves fiatal már a helyhatósági önkormányzati választáson is indulhat. Nem tartja szerencsésnek, ha túl heterogén az életkor-összetétel. Szerinte a város itt élő diákjait érdemes megszólítani, függetlenül attól, hogy hol tanulnak. 

Légrádi Mária képviselő szerint bácsalmási állandó lakos legyen a megszólított. 

Dr. Bakó Mária Lujza képviselő szerint egy 12-14 éves tanulónak nincs rálátása az ifjúságra. Ha diákönkormányzatot alakítanak, akkor nem ismerhetik meg a 20 évesek gondolkodásmódját. Ifjúsági önkormányzat megalakítását javasolja azzal, hogy ne csak a diákokat, hanem a fiatal felnőtteket is szólítsák meg. 

Bárócz Tímea, az Alapszolgáltatási Központ vezetője szerint póttagként, szavazati jog nélkül felnőtt korú delegált is részt vehetne a városi diák- vagy ifjúsági önkormányzat ülésén, ill. egy vidéki diák is lehetne póttag

Csémy László képviselő nem biztos abban, hogy 18 évnél idősebbeket be kellene vonni a megszólítandó körbe. Egyetért azzal, hogy egy Bácsalmáson tanuló vidéki diák tanácskozási joggal részt vehessen az ülésen, mert jó ötletei lehetnek.

Schaffer Tünde képviselő kijelenti, hogy a városi életbe szeretnék bevonni a diák- vagy ifjúsági önkormányzatot, 18 éven felülieket is meg lehetne szólítani, pl. 19 éves korig.

Németh Balázs polgármester következő kérdésként említi a mandátum hosszát.

Csémy László képviselő a Jogi és Ügyrendi Bizottság véleményét tolmácsolva elmondja, hogy egy pedagógusra, egy kontaktszemélyre lenne szükség a koordinációs tevékenység elvégzéséhez.

Németh Balázs polgármester nem biztos abban, hogy pedagógusnak kell lennie a kontaktszemélynek.

Tóth Árpád alpolgármester szerint a megszólítandók körét differenciálhatnák 12-18 éves korig, ill. 18-25 év közöttire.

Prikidánovics Antal oktatási, fejlesztési és gazdálkodási ügyintéző felhívja a figyelmet arra, hogy a működőképességre is gondolni kell. Lehet, hogy csak pénteken, szombaton tud tárgyalni ez az önkormányzat. Ha városi diákönkormányzatról beszélnek, abba az általános iskola is beletartozik. Célszerű lenne először meggyőződni arról, hogy valóban működik-e a diák- vagy ifjúsági önkormányzat, és igény esetén a későbbiekben szélesíteni lehet a skálát. 

Légrádi Mária képviselő szerint először a diákok véleményét kellene kikérni e témakörben.

Tóth Árpád alpolgármester megjegyzi, hogy 19 éves gimnazisták is vannak, középfokú iskolához köthetnék a kort.

Németh Balázs polgármester kérdezi, hogy meddig szóljon a mandátum.

Tóth Árpád alpolgármester hetedikes kortól a középiskola befejezéséig javasolja a életkor meghatározását 2 éves mandátummal.

Németh Balázs polgármester egyetért azzal, hogy a diákokat szólítsák meg először. Az elhangzottak tudomásulvételét kéri.

A képviselő-testület tudomásul veszi az elhangzottakat.

16. napirendi pont

Pályázat kiírása a nem közművel összegyűjtött háztartási szennyvíz begyűjtésére vonatkozó közszolgáltatási tevékenység elvégzésére 
(A 17. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Jogi és Ügyrendi Bizottság, valamint a Pénzügyi és Fejlesztési Bizottság is elfogadásra javasolja az előterjesztés határozati javaslatát.

Schaffer Tünde képviselő javasolja, hogy a bácsborsódi Ildikó Bt.-től is kérjenek be árajánlatot e szolgáltatás ellátására, a gépjárműjük mérővel ellátott.

Németh Balázs polgármester – több hozzászólás nem lévén – az előterjesztés határozati javaslatát javasolja kiegészíteni az Ildikó Bt.-től való árajánlatkéréssel, majd a javaslatának az elfogadását szavazásra bocsátja.

A képviselő-testület egyhangúlag (9 igen szavazattal) a következő határozatot hozza:


129/2016. (V. 31.) Bácsalmás v. öh.

Pályázat kiírása a nem közművel 
összegyűjtött háztartási szennyvíz 
begyűjtésére vonatkozó közszolgáltatási 
tevékenység elvégzésére 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a nem közművel összegyűjtött háztartási szennyvíz begyűjtésére vonatkozó közszolgáltatási tevékenységről szóló közszolgáltatási szerződés tervezetét az előterjesztés és a jelen határozat 1. melléklete szerinti tartalommal elfogadja.

2.	A Képviselő-testület felkéri Patocskai Ibolya jegyzőt, hogy gondoskodjon a nem közművel összegyűjtött háztartási szennyvíz begyűjtésére vonatkozó közszolgáltatási tevékenység végzésére irányuló árajánlatok alábbi vállalkozásoktól való bekéréséről:

a) Viszmeg Zsolt (6449 Mélykút, Bartók B. u. 76.) 
b) Bakos Kft. (6500 Baja, Tanya III. kerület 20.)
c) Rácka és Társa Kft. (6451 Tataháza, Zalka M. u. 8.)
d) Ildiikó Bt. (6454 Bácsborsód, Ady E. u. 55.

3. A Képviselő-testület az ajánlattételi dokumentációt az előterjesztés és a jelen határozat 2. melléklete szerint elfogadja.

Határidő: azonnal és a 2016. júniusi soros KT-ülés (az ajánlatok elbírálására)
Felelős: Németh Balázs polgármester

Operatív felelős: Vérné Soltész Ilona városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Vérné Soltész Ilona városüzemeltetési ügyintéző

A 129/2016.(V. 31.) Bácsalmás v. öh. jelölésű határozat 1. és 2. melléklete a jelen jegyzőkönyv 2. mellékleteként szerepel.

17. napirendi pont

Általános iskolai intézményvezetői pályázat véleményezése 
(A 18. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

130/2016. (V. 31.) Bácsalmás v. öh.

Általános iskolai intézményvezetői 
pályázat véleményezése 	Határozat

Bácsalmás Város Önkormányzatának Képviselő-testülete alkalmasnak tartja Pálmai Zoltán pályázót a Bácsalmási Körzeti Általános Iskola és Alapfokú Művészeti Iskola intézményvezetői feladatainak ellátására, megbízását támogatja.

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal ügyintéző
- levélben:	4. KLIK Kecskeméti Tankerülete

A Képviselő-testület nem kéri jelenteni a határozatban foglaltak végrehajtásának megtörténtét.

18. napirendi pont

Bácsalmási Petőfi Városi Sportegyesület támogatási kérelme 
(A 19. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a statikára nagyon oda kell figyelni. 

Dr. Bakó Mária Lujza képviselő a PVSE TAO támogatásának mértéke felől érdeklődik.

Németh Balázs polgármester kijelenti, hogy a PVSE 40 M Ft TAO támogatásban részesül.

Dr. Bakó Mária Lujza képviselő szerint a PVSE a TAO támogatásából kifizethetné a pályázat önrészét.

Németh Balázs polgármester kijelenti, hogy a TAO támogatás kötött, pályázati önrészre nem használható fel. Több hozzászólás nem lévén határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület 8 igen szavazattal és 1 tartózkodással (dr. Bakó Mária Lujza) az alábbi határozatot hozza:

131/2016. (V. 31.) Bácsalmás v. öh.

Bácsalmási Petőfi Városi Sportegyesület 
támogatási kérelme 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a bácsalmási sportpályán található lelátó lefedésére irányuló pályázat megvalósításához 4 282 043 Ft vissza nem térítendő támogatást biztosít a Bácsalmási Petőfi Városi Sportegyesület részére.

2.	A Képviselő-testület a támogatási összeget a költségvetési maradvány terhére biztosítja.

3.	A Képviselő-testület a támogatási összeg folyósításának feltételeiről, az elszámolás rendjéről az egyesülettel megállapodást köt.

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Prikidánovics Antal ügyintéző
- levélben:	Bácsalmási Petőfi VSE (Bácsalmás, Szt. János u. 1.)

19. napirendi pont

Bácsalmás Város Önkormányzatának „Önkormányzati fejlesztések 2016 – tornaterem felújítás” pályázaton való részvétele 
(A 20. sz. előterjesztés a jegyzőkönyv melléklete.)

Németh Balázs polgármester elmondja, hogy a Vörösmarty-iskola Rákóczi úti épületében található tornatermet, tornaszobát, szertárt, öltözőt és vizesblokkjait szeretnék felújítani a rendelkezésre álló pénzügyi forrás erejéig. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

132/2016. (V. 31.) Bácsalmás v. öh.

„Önkormányzati feladatellátást szolgáló 
fejlesztések támogatása” pályázati felhíváson 
történő indulási szándék rögzítése és 
a szükséges önerő biztosítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) pályázatot kíván benyújtani az „Önkormányzati feladatellátást szolgáló fejlesztések támogatása” elnevezésű pályázati felhívás b) pontjára „Tornaterem és tornaszobák felújítása Bácsalmáson a Rákóczi úti Általános Iskolában” címmel. 

2.	A Képviselő-testület a pályázat megvalósításához szükséges saját forrást 3.529.412 Ft összegben a tartalék terhére biztosítja.

Határidő: azonnal
Felelős: Németh Balázs polgármester

Operatív felelős:	Bakos Zoltán István pályázati referens és
			Horváth István Attila PBÜ osztályvezető

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Bakos Zoltán István pályázati referens
		5. Kerényi Tamás beruházási ügyintéző
		6. Bácsalmási Körzeti Általános Iskola és Alapfokú Művészeti Iskola
		7. KLIK Bácsalmási Tankerülete

20. napirendi pont

TP-1-2015/7284 pályázati azonosító számú, Tanyagondnoki szolgálat fejlesztése elnevezésű pályázat megvalósításához szolgáltató kiválasztása 
(A 21. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a projektet az Alapszolgáltatási Központra támaszkodva szeretnék megvalósítani.

Schaffer Tünde képviselő kijelenti, hogy a projekt néhány programján szeretne részt venni, mert őt érdekli a szociális térkép.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

133/2016. (V. 31.) Bácsalmás v. öh.

TP-1-2015/7284 pályázati azonosító számú, 
Tanyagondnoki szolgálat fejlesztése 
elnevezésű pályázat megvalósításához
szolgáltató kiválasztása 	Határozat

1.	Bácsalmás Város Önkormányzatának Képviselő-testülete (továbbiakban: Képviselő–testület) a TP-1-2015/7284 pályázati azonosító számú, Tanyagondnoki szolgálat fejlesztése elnevezésű pályázat megvalósításához rendezvény szervezésére és megvalósítására, valamint a tanyavilág szociális térképének elkészítésére − 1.700.000,- Ft (áfa mentes) összegű árajánlatra tekintettel − Majoros Vivien (Bácsalmás, Béke u. 22.) egyéni vállalkozót bízza meg.

2.	A Képviselő-testület a szerződéstervezetet az előterjesztés és jelen határozat melléklete szerint elfogadja és felhatalmazza Németh Balázs polgármestert a szerződés aláírására.

Határidő: azonnal
Felelős: Németh Balázs polgármester

Operatív felelős: Tímár Judit pályázati referens

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Tímár Judit pályázati referens

A 133/2016. (V. 31.) Bácsalmás v. öh. jelölésű határozat melléklete a jelen jegyzőkönyv 3. mellékleteként szerepel.

21. napirendi pont

A Bácsalmás, gr. Széchenyi u. 75. sz. alatti, 1286 hrsz. alatt felvett ingatlan társasházzá nyilvánítása 
(A 22. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Hozzáteszi, hogy az egyesület a napelemes pályázatát sem tudta benyújtani az előterjesztésben ismertetett indokok miatt. 

Tóth Árpád alpolgármester kérdezi, hogy telekmegosztás szóba jöhet-e.

Németh Balázs polgármester kijelenti, hogy a telekmegosztás nem oldható meg.

Dr. Bakó Mária Lujza képviselő érdeklődik, hogy eddig nem hátráltatta-e az önkormányzatot a pályázatoknál az arányosítás.

Németh Balázs polgármester kijelenti, hogy ez az arányosítás a vidékfejlesztési pályázatokra jellemző. 

Nagy Gábor képviselő szerint a társasházzá nyilvánításból csak előnyük származhat.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

134/2016. (V. 31.) Bácsalmás v. öh.

A Bácsalmás, gr. Széchenyi u. 75. sz. alatti, 
1286 hrsz. alatt felvett ingatlan 
társasházzá nyilvánítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy a Szent László Határrendész Közhasznú Egyesület (6430 Bácsalmás, Damjanich u. 89., fszt. 1.) a Bácsalmás, gr. Széchenyi u. 75. sz. alatti, 1286 hrsz. alatt felvett, önkormányzati tulajdonú ingatlan társasházzá nyilvánítását elvégezze.

2.	A Képviselő-testület a felmerült, számlával igazolt költségek rezsi és irodabérletbe történő beszámításához hozzájárul.

3.	A Képviselő-testület felhatalmazza Németh Balázs polgármestert a társasházi alapító okirat aláírására.

Határidő: azonnal 
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Keresztesy Csaba városüzemeltetési ügyintéző
- levélben	1. Szent László Határrendész Közhasznú Egyesület 
(6430 Bácsalmás, Damjanich u. 89., fszt. 1.)

22. napirendi pont

„Bácsalmás Iparterület kialakítása” pályázat előkészítéséhez 20 kV-os légvezeték hálózat kiváltás villamos ipari tervező kiválasztása 
(A 23. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igenszavazattal) a következő határozatot hozza:


135/2016. (V. 31.) Bácsalmás v. öh.

„Bácsalmás Iparterület kialakítása”
pályázat előkészítéséhez 20 kV-os 
légvezeték hálózat kiváltás villamos 
ipari tervező kiválasztása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a TOP-1.1.1-15 pályázati felhívásra benyújtott „Bácsalmás iparterület kialakítása” elnevezésű pályázati projekt előkészítéséhez a SOBLASK Elektromos Vállalkozást (6430 Bácsalmás, gr. Teleki J. u. 20., adószám: 20511179-2-03) bízza meg az iparterület területén áthaladó 20 kV-os légvezeték hálózat kiváltására vonatkozó tervdokumentáció elkészítésével 1 100 000 Ft + ÁFA összegben. 

2.	A Képviselő-testület kinyilvánítja, hogy a tervezéshez biztosított összeget nyertes pályázat esetén elszámolásban visszaigényli.

3.	A Képviselő-testület felhatalmazza Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelős: Száhl Imre pályázati koordinátor

A határozatról értesül:
- kivonattal:	 Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor
		5. Kerényi Tamás beruházási ügyintéző

23. napirendi pont

C. Tessile Könnyűipari és Kereskedelmi Kft. kérelme telephely létesítéséhez 
(A 24. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy ha kialakul a végleges telek, a hozzájárulás módosítható. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

136/2016. (V. 31.) Bácsalmás v. öh.

C. Tessile Könnyűipari és Kereskedelmi Kft. 
kérelme telephely létesítéséhez 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy a C. Tessile Könnyűipari és Kereskedelmi Kft. (1056 Budapest, Váci u. 81. 4. em.) a Bácsalmáson kialakítandó iparterületen, az 1730/3 hrsz. alatti ingatlanon telephelyet létesítsen, arra telephelyet jegyezzen be.

2. A Képviselő-testület az 1. pont szerinti hozzájárulását a kérelmező részére pályázat benyújtásához adta meg. 

Határidő: azonnal 
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Keresztesy Csaba városüzemeltetési ügyintéző
		5. dr. Párczen Zoltán igazgatási és jogi ügyintéző
- levélben:	C. Tessile Könnyűipari és Kereskedelmi Kft. 
(1056 Budapest, Váci u. 81. 4. em.)

24. napirendi pont

Mentőhelikopter-leszállóhely kijelölésének megvitatása 
(A Jogi és Ügyrendi Bizottság határozata a jegyzőkönyv melléklete.)

Németh Balázs polgármester felolvassa a Jogi és Ügyrendi Bizottság határozatát. Kérdezi dr. Tanács Róberttől, jól gondolja-e, hogy a mentőhelikopter az érintett helyszínhez minél közelebb száll le, ha van rá lehetősége.

Dr. Tanács Róbert, a BESZ Kft. ügyvezetője kijelenti, hogy a mentőhelikopter ott száll le, ahol a leginkább biztonságosan tudja azt megtenni. Szélzsákot kell kihelyezni, a koordinátákat az Országos Mentőszolgálatnak le kell adni, és ha lehet, jelzőfénnyel kell biztosítani a leszállást. A leszállóhely környezetében nem lehet magas fa, élő növényzet; ha ki van kövezve, akkor fluoreszkáló körrel, benne kereszttel kell jelölni.

Németh Balázs polgármester megjegyzi, hogy az önkormányzatnak nem feladata leszállóhely kijelölése, de javasolhatja.

Dr. Tanács Róbert képviselő kijelenti, hogy a mentőhelikopter az útra is le tud szállni, Madarason pl. a főutca kellős közepén, a polgármesteri hivatal előtt szokott leereszkedni, amennyiben nem tudnak az orvosi rendelő mellett pl. hétvégén leszállni. Az orvosi rendelő mellett zöld területtel övezett szélzsák is van. Madaras Önkormányzata pályázattal az orvosi rendelő felújítását tervezi, gondolkodnak azon is, hogy bevonják a projektbe a mentőhelikopter leszállóhely kikövezését. A felázott talaj nem alkalmas mentőhelikopter leszállására, ez a bácsalmási lovaspályára is érvényes. A leszállóhely kijelölésénél a talajszerkezetet figyelembe kell venni, a helyszínt a mentőszolgálat földi egységeinek meg kell tudni közelíteni a beteg odaszállítása végett. Bácsalmáson, a sportpálya gyakorlópályáján már többször leszállt a mentőhelikopter.

Nagy Gábor képviselő szükségesnek tartja a mentőhelikopter-leszállóhely kijelölését. 

Dr. Tanács Róbert, a BESZ Kft. ügyvezetője szerint az a lényeg, hogy a koordinátákat az önkormányzat le tudja adni.

Schaffer Tünde képviselő úgy gondolja, hogy több fix pontot kellene kijelölni.

Németh Balázs polgármester szakemberekkel való egyeztetést javasol.

Dr. Tanács Róbert, a BESZ Kft. ügyvezetője szerint 1 leszállóhelyet célszerű kijelölni.

Németh Balázs polgármester határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület egyhangúlag (9 igen szavazattal) a következő határozatot hozza:

137/2016. (V. 31.) Bácsalmás v. öh.

Mentőhelikopter-leszállóhely 
kijelölésének megvitatása 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) megbízza Németh Balázs polgármestert, hogy szakemberekkel folytasson egyeztetést bácsalmási mentőhelikopter-leszállóhely helyszínéről. A Képviselő-testület újra tárgyal e kérdésről, ha anyagi vonzat, egyéb feltétel biztosítása miatt képviselő-testületi döntésre lesz szükség.

Határidő: azonnal
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Prikidánovics Antal ügyintéző

Németh Balázs polgármester – több nyílt napirendi pont nem lévén – kéri, hogy zárt ülésen folytassák munkájukat. Megköszöni a részvételt, szünetet rendel el, majd a nyilvános ülést 15 óra 30 perckor berekeszti.

K. m. f.




	Németh Balázs	Patocskai Ibolya
	polgármester	jegyző




	Csémy László	Márai András
képviselők, jegyzőkönyv-hitelesítők





1. melléklet Bácsalmás Város Önkormányzatának Képviselő-testülete 13/2016. számú,
2016. május 31-én megtartott nyílt ülésének jegyzőkönyvéhez

Bácsalmás Város Önkormányzata Képviselő-testületének
12/2016. (VI. 3.) önkormányzati rendelete
városi kitüntető címek és díjak alapításáról és adományozásáról

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés i) pontjában meghatározott feladatkörében eljárva, Bácsalmás Város Képviselő-testülete és Szervei Szervezeti és Működési Szabályzatáról szóló 16/2014. (X. 31.) önkormányzati rendelet 52. § (2) bekezdés b) pontjának bd) alpontjában biztosított véleményezési jogkörében eljáró Humánpolitikai Bizottság, Jogi és Ügyrendi Bizottság és a Pénzügyi és Fejlesztési Bizottság véleményének kikérésével a következőket rendeli el:

I. Fejezet
A kitüntető címek és díjak megnevezése

1. §

Bácsalmás Város Önkormányzatának Képviselő-testülete (a továbbiakban: Képviselő-testület) “Bácsalmás Város Díszpolgára” kitüntető címet alapítva ismeri el azon személy érdemeit, aki kiemelkedő munkássággal, életművel járult hozzá hazánk, kisvárosunk fejlődéséhez, kiemelkedő munkásságával elismertséget szerzett Bácsalmás polgárai körében. 

2. §

A Képviselő-testület “Bácsalmás Városért” kitüntető címet alapítva ismeri el azon személy teljesítményét, aki bármely szakma vagy egyéb tevékenység területén tartós és eredményes munkát végzett, átlagon felüli teljesítménnyel járult hozzá gazdasági, kulturális, sport és egyéb területeken a város fejlődéséhez, gyarapodásához.

3. §

(1) A Képviselő-testület 
a) „Bácsalmás Város Közéletéért Díj” 
b) „Bácsalmás Város Közszolgálatáért Díj”
c) „Bácsalmás Város Ifjúságának Neveléséért Díj”
d) „Bácsalmás Város Kultúrájáért Díj” 
e) „Bácsalmás Város Nemzetiségeiért Díj”
f) „Bácsalmás Város Szociális Ellátásáért Díj” 
g) „Bácsalmás Város Egészségügyéért Díj”
h) „Bácsalmás Város Fejlesztéséért Díj”
í) „Bácsalmás Város Sportjáért Díj”
szakmai díjakat alapít.

(2) “Bácsalmás Város Közéletéért Díj a városi közéletben kiemelkedő közösségi, egyesületi munkát végző, a városi összefogást, érdekközösséget erősítő tevékenységért adományozható.

(3) „Bácsalmás Város Közszolgálatáért Díj” adományozható a kiváló közigazgatási munkát végző, a város védelmi és rendészeti életében kiemelkedő érdemeket szerző tevékenységért, amellyel kiérdemelték a város lakosságának megbecsülését és tiszteletét.

(4) “Bácsalmás Város Ifjúságának Neveléséért Díj” 
a) az oktató-nevelő munkában elért példamutató teljesítményért, 
b) szakmai, tanulmányi versenyeken kiemelkedő helyezést elérő fiatalok, illetve az őket felkészítő pedagógusok eredményes munkájáért,
c) a tanórákon kívül a gyermekek fejlesztéséért, gyermekközösségekért végzett munkáért 
adományozható.

(5) “Bácsalmás Város Kultúrájáért Díj” a művészeti életben, a közművelődésben kifejtett, tartósan kiemelkedő alkotótevékenységért, szervezőmunkáért adományozható.

(6) „Bácsalmás Város Nemzetiségeiért Díj” a nemzetiségek kulturális hagyományai megőrzésében és a nemzetiségek érdekében kifejtett kimagasló tevékenységért adományozható.

(7) “Bácsalmás Város Szociális Ellátásáért Díj” kimagasló szociális és karitatív tevékenységért adományozható.

(8) „Bácsalmás Város Egészségügyéért Díj” a városban az egészségügyi ellátás területén végzett kiemelkedő tevékenységért adományozható.

(9) “Bácsalmás Város Fejlesztéséért Díj” a város értékeinek, épített és természeti környezetének alakításáért, szépítéséért, őrzéséért, a város gazdaságának fejlesztéséért végzett kimagasló teljesítményért adományozható.

(10) „Bácsalmás Város Sportjáért Díj” a város sportéletében kifejtett kiemelkedő munkáért, a sportolók eredményes felkészítéséért, kiemelkedő sportteljesítményért adományozható.

4. §

Bácsalmás Város Polgármesterének díja a hivatalnál és intézményeinél kiemelkedő munkát végző köztisztviselők és közalkalmazottak szakmai, hivatásbeli érdemeinek elismeréseként, valamint a város közéletében kiemelkedő tevékenységet folytatott és folytató személy érdemeinek elismeréseként adományozható.

II. Fejezet
A kitüntető címek és díjak adományozása

5. §

(1) A “Bácsalmás Városért” díjat, valamint a szakmai kitüntető díjakat a Képviselő-testület, a polgármesteri kitüntető díjat Bácsalmás Város Polgármestere adományozza.

(2) Valamennyi kitüntető díjból:
a) “Bácsalmás Díszpolgára” kitüntető címből kétévente egy, 
b) “Bácsalmás Városért” kitüntető címből évente legfeljebb kettő,
c) az ágazati, szakmai kitüntető díjakból évente ágazatonként egy
adományozható. 

(3) Kivételesen indokolt esetben a kiadható díjak számát a Képviselő-testület díjanként legfeljebb eggyel emelheti. A kitüntető címek és díjak egyaránt adományozhatók magyar és külföldi állampolgárnak is.

(4) A “Bácsalmás Város Díszpolgára” és a “Bácsalmás Városért” cím posztumusz kitüntetésként is adományozható. Posztumusz adományozásnál a díjat a házastárs, vagy örökös veszi át. 

6. §

(1) A kitüntető címek és díjak adományozását kezdeményezheti: 

a) a “Bácsalmás Város Díszpolgára” és a “Bácsalmás Városért” kitüntető címek esetében: 
aa) a polgármester,
ab) a települési képviselő,
ac) a nemzetiségi önkormányzat,
ad) a Képviselő-testület bizottsága,
ae) a városban működő társadalmi szervezet, érdekképviseleti szervezet, gazdálkodó szervezet, valamint alapítvány;

b) az ágazati, szakmai díjak esetében:
ba) a 6. § (1) bekezdés a) pontja szerintiek, továbbá
bb) önkormányzati, intézményi közösség,
bc) a jegyző.,
bd) a városban működő társadalmi szervezet, érdekképviseleti szervezet, gazdálkodó szervezet, valamint alapítvány.

(2) A kitüntető címekre és díjakra a javaslatokat minden év június 15-ig lehet benyújtani.

7. §

(1) A kitüntető címek és díjak adományozásáról - a polgármester előterjesztése alapján - minősített többséggel a Képviselő-testület dönt. 

(2) A Képviselő-testület az adományozást - indokolással ellátott - ünnepélyes határozatban hirdeti ki. 

III. Fejezet
A kitüntető címek és díjak leírása, a velük járó juttatások

8. §

(1) A díszpolgári címmel együtt dísztokban elhelyezett oklevél és emlékplakett adományozandó.

(2) A díszpolgári oklevélnek tartalmaznia kell:
a) az adományozó megnevezését,
b) az adományozott nevét,
c) az adományozó határozat számát,
d) az adományozás jogcímét.

(3) Az emlékplakett tartalmazza a város címerét és a díj hivatalos megnevezését. 

(4) A “Bácsalmás Város Díszpolgára” cím adományozásáról szóló határozatot a kitüntetett életrajzával, fényképével a város Emlékkönyvében kell elhelyezni. 

(5) A díszpolgári címmel járó pénzjutalom összege a Magyar Köztársaság éves költségvetésében megállapított köztisztviselői illetményalap hatszorosa (bruttó) forintban.

9. §

(1) A “Bácsalmás Városért” kitüntető címmel díszes oklevél, emlékplakett és pénzjutalom adományozandó. 

(2) Az oklevélnek tartalmaznia kell a 8. § (2) bekezdés szerinti adatokat.

(3) Az emlékplakett tartalmazza a város címerét és a kitüntető cím hivatalos megnevezését. 

(4) A pénzjutalom összege a Magyar Köztársaság éves költségvetése szerinti köztisztviselői illetményalap négyszerese (bruttó) forintban.

10. §

(1) Az ágazati, szakmai kitüntető díjak, valamint a polgármesteri kitüntető díj emlékplakettjei tartalmazzák a város címerét és az egyes díjak hivatalos megnevezését. 

(2) Az oklevél tartalmazza
a) a díj adományozásának rövid indokolását,
b) a kitüntetett nevét, az általa viselt cím, rendfokozat, beosztás vagy foglalkozás megjelölését,
c) a Képviselő-testület határozatának számát,
d) a kiállítás keltét,
e) a polgármester aláírását,
f) az önkormányzat pecsétjének lenyomatát.

(3) A pénzjutalom összege Magyarország éves költségvetésében meghatározott köztisztviselői illetményalap mértékének kétszerese (bruttó) forintban.

IV. Fejezet
A kitüntető díjak átadása

11. §

(1) A kitüntető címeket és díjakat évente egy alkalommal augusztus 20-a tiszteletére rendezendő városi ünnepségen vagy ünnepi képviselő-testületi ülésen kell átadni. Egy-egy díj kivételes eljárásban ettől eltérő időpontban is átadható. 

(2) A kitüntető díjakat a város polgármestere adja át. 

V. Fejezet
A kitüntető címek és díjak visszavonása

12. §

(1) A kitüntető díjat vissza kell vonni, ha erre a kitüntetett érdemtelenné válik.

(2) A visszavonást a javaslattételre jogosult kezdeményezheti. 

(3) A visszavonásról - az előkészítő bizottság javaslata alapján - minősített többséggel a Képviselő-testület dönt. 

Vegyes és záró rendelkezések

13. §

(1) A kitüntető díjak adományozásával járó előkészítő szervezési feladatokat a jegyző látja el. 

(2) A kitüntetettekről a Bácsalmási Közös Önkormányzati Hivatal nyilvántartást vezet.

(3) A kitüntető díjak adományozását és visszavonását a helyben szokásos módon közzé kell tenni. 

14. §

(1) Ez a rendelet a kihirdetését követő napon lép hatályba. 

(2) Hatályát veszti a városi kitüntető címek és díjak alapításáról és adományozásáról szóló 16/2003. (VI. 25.) önkormányzati rendelet, és az azt módosító
a) 32/2006. (XII. 15.),
b) 18/2007. (XI. 30.),
c) 5/2010. (I. 27.),
d) 14/2014. (VI. 27.) 
önkormányzati rendelet.




	Németh Balázs	Patocskai Ibolya
	polgármester 	jegyző


Záradék:
Megalkotta Bácsalmás Város Önkormányzatának Képviselő-testülete a 2016. május 31-én tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján,
2016. június 3-án.




	Patocskai Ibolya
	jegyző



2. melléklet Bácsalmás Város Önkormányzatának Képviselő-testülete 13/2016. számú,
2016. május 31-én megtartott nyílt ülésének jegyzőkönyvéhez

1. melléklet a 129/2016. (V. 31.) Bácsalmás v. öh. jelölésű határozathoz

Közszolgáltatási szerződés
a nem közművel összegyűjtött háztartási szennyvíz begyűjtésére vonatkozó közszolgáltatási tevékenységről

amely létrejött egyrészről Bácsalmás Város Önkormányzata (6430 Bácsalmás, Gr. Teleki J. u. 4-8., képviselő: Németh Balázs polgármester, adószám: 15724320-2-03, törzsszám: 724320, KSH statisztikai számjel: 15724320-8411-321-03, számlaszám OTP: 11732088-15336471) a továbbiakban Megrendelő,

másrészről …………………………………………………… (…………………… képviseli: ………………. …………, adószám: ………….., cégjegyzék szám: ………………….., KSH statisztikai számjel: ……………………………., számlaszám: ……………………….) a továbbiakban Szolgáltató között, az alábbi napon, a következők szerint: 

A közszolgáltatási szerződés tárgya

1. A jelen közszolgáltatói szerződés tárgya: Bácsalmás város közigazgatási határain belül a nem közművel összegyűjtött háztartási szennyvíz folyamatos, teljes körű begyűjtése, eljuttatása tisztítási céllal a bácsalmási Szennyvíztelep (0582/1. hrsz.) - üzemeltetője: BAJAVÍZ Kft. - kijelölt leürítő helyére.
2. A háztartási szennyvíz részben emésztőgödrökből származó iszap, részben pedig űrgödrös árnyékszékekből származó fekáliás anyag.
3. A közszolgáltatás megkezdésének időpontja: 2016. augusztus 1.
4. A közszolgáltatás időtartama: 2021. július 31.

A közszolgáltatási szerződés jogi háttere

1. A vízgazdálkodásról szóló 1995. évi LVII. törvény (továbbiakban: Vgt.) IX/A. Fejezetben foglaltak.
2. A hulladékról szóló 2012. évi CLXXXV. törvény V. Fejezet (A hulladékgazdálkodási közszolgáltatásra vonatkozó általános szabályok) 18. pontja (A települési önkormányzatra vonatkozó szabályok) és a XI. Fejezet (Záró rendelkezések) 40. pontja (Átmeneti rendelkezések).
3. A nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455/2013. (XI.29.) Korm. rendelet.

Közszolgáltatási jog

1. A Szolgáltató a közszolgáltatási tevékenységet Bácsalmás város közigazgatási határain belül kizárólagos joggal látja el. A Szolgáltató indokolt esetben alvállalkozót jogosult alkalmazni, amelyre valamennyi, a jelen szerződésben hivatkozott, meghatározott szabály és előírás vonatkozik.

Ellátandó közszolgáltatási tevékenység és a közszolgáltatás minimális követelményei

1. Szolgáltató a tevékenysége során köteles közszolgáltatási szerződés teljesítése kapcsán az alább leírt kötelezettségek teljesítésére:
1.1. Rendelkezik a tevékenysége végzéséhez szükséges valamennyi engedéllyel és egyéb előírt okmánnyal.
1.2. Rendelkezik a felügyeletet ellátó hatóságnál való bejelentkezését igazoló dokumentummal.
1.3. Kötelezettsége a tevékenységhez szükséges, a megfelelő hatósági engedélyekkel rendelkező járművek, eszközök és berendezések folyamatos biztosítása.
1.4. Olyan telephellyel való rendelkezés, amely alkalmas a közszolgáltatás végzéséhez szükséges gépek és eszközök megfelelő tárolására, karbantartására, tisztítására, fertőtlenítésére.
1.5. A közszolgáltatás ellátásához szükséges létszámú és képzettségű szakember biztosítása.
1.6. A nem közművel összegyűjtött háztartási szennyvíznek a bácsalmási Szennyvíztelepre való szállítása ártalmatlanításra és tisztításra. 
1.7. Nyilvántartási, információs, adatkezelési és adatszolgáltatási rendszer folyamatos működtetési feltételeinek biztosítása. 
1.8. A szolgáltató köteles a szolgáltatás igénybevételére telefonos elérhetőséget biztosítani, amely a város honlapján és a városi újságban megjelentetésre kerül.
1.9. Szolgáltató köteles az ingatlantulajdonosi panaszokat felvenni, azokat nyilvántartani – amennyiben lehetséges, illetve szükséges a helyszínen kivizsgálni és azonnal megválaszolni.
2. A Szolgáltató az érintett hatóságokkal a tevékenységet érintő változásokat folyamatosan egyezteti, nyilatkozatukat beszerzi, a szükséges engedélyek iránti kérelmet az engedélyező hatósághoz benyújtja, az esetlegesen felmerülő hiányosságokat pótolja. Az eljárási díjak megfizetése a Szolgáltató feladata.
3. Az engedélykérelem elutasításának és/vagy a hatósági engedélyek nem, vagy késedelmesen való kérelmezésének, továbbá a jogszabályi és hatósági előírások, engedélyek be nem tartásának a következményeit a Szolgáltató viseli. A Szolgáltatót sem a hatósági engedélyek megszerzése, vagy az engedélykérelmek esetleges elutasítása, sem a Szolgáltató, a Megrendelő vagy a hatóságok által végzett ellenőrzések és vizsgálatok nem mentesítik a jelen szerződésből következő kötelezettségei alól.
4. Amennyiben a Szolgáltató nem, vagy nem szerződés szerint teljesíti a hatósági és egyéb engedélyek, hozzájárulások stb. beszerzésére vonatkozó kötelezettségeit, a Megrendelő a szerződés szerint érvényesítheti a jogait. 

Megrendelő kötelezettségei

1. A Szolgáltató számára szükséges információk szolgáltatása a Vgt. 44/C. § (2) bekezdés g) pontjában foglaltak betartásával.
2. A településen működtetett különböző közszolgáltatások összehangolásának elősegítése.
3. A Szolgáltató kizárólagos közszolgáltatási jogának biztosítása.
4. A közszolgáltatási díjak módosítására vonatkozó javaslatát a Szolgáltató köteles előterjeszteni a Megrendelő részére minden év szeptember 30-ig.

A közszolgáltatás teljesítése

1. A Szolgáltatónak a nem közművel összegyűjtött háztartási szennyvizet a begyűjtés helyétől az ingatlan tulajdonos előzetes kérelme alapján, az ideiglenes tárolásra szolgáló létesítmény kapacitásától függően kell elszállítania.
2. A Szolgáltatónak a begyűjtött szennyvizet a bácsalmási Szennyvíztelep kijelölt leürítő helyére kell szállítania.
3. Az átvevő az átadási helyen a közszolgálatra jogosító dokumentumokat és a beszállított szennyvíz minőségét jogosult ellenőrizni.

Alkalmazandó díj és fizetési feltételek

1. Az ingatlantulajdonosok a nem közművel összegyűjtött háztartási szennyvízzel kapcsolatos közszolgáltatás igénybevételéért kéttényezős – alapdíj és ürítési díj – közszolgáltatási díjat kell fizetnie, amelynek egységnyi díját a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 32/2013. (XII.20.) önkormányzati rendelet 1. melléklete tartalmazza.
2. A közszolgáltatás díját a közszolgáltatási díj megfizetésére kötelezett megrendelő a begyűjtést követően, számla ellenében köteles megfizetni. A számlát a Szolgáltató állítja ki.
3. A nem közművel összegyűjtött háztartási szennyvíz kezelésére irányuló közszolgáltatásért az ingatlantulajdonost terhelő díjhátralék, az erre megállapított késedelmi kamat, valamint a behajtás egyéb költségei adók módjára behajtandó köztartozásnak minősülnek.
A Szolgáltató a könyveiben kimutatott díjhátralék beszedésére a Vgt. 44/E. §-ában meghatározott szabályok szerint intézkedik.

A Felek együttműködése, információs kötelezettségek, ellenőrzés

1. A Felek jelen közszolgáltatási szerződés teljesítése során kötelesek egymással a teljesítést érintő minden körülményről egymást kölcsönösen tájékoztatni.
2. Szerződő felek egymást kölcsönösen írásban, haladéktalanul értesítik minden olyan eseményről, körülményről, amely a Szerződés teljesítését veszélyeztetheti.
3. A Szolgáltatónak a tárgyévet követő év március 1. napjáig az elszállított és tisztítás céljára átadott nem közművel összegyűjtött háztartási szennyvíz mennyiségéről a vízügyi hatóságnak és ingatlanonkénti bontásban a Megrendelőnek adatot kell szolgáltatnia. 
A tapasztalatairól és észrevételeiről évente legalább egyszer tájékoztatást ad Bácsalmás Város Önkormányzata Képviselő-testületének.
4. A Szolgáltató évente a Megrendelő rendelkezésére bocsátja a közszolgáltatási tevékenysége költségeinek és ráfordításainak adatait, a számlázási és díjbeszedési költségeit, a környezetvédelmi kiadásait és ráfordításait, valamint a tevékenysége biztosításához szükséges eszközök elhasználásából eredő, azok felújítását, pótlását, korszerűsítését, rekonstrukcióját szolgáló kiadásait és ráfordításait. 
5. A Megrendelő a Szolgáltató tevékenységét mindenféle korlátozás nélkül, bármikor jogosult ellenőrizni. 
6. A Szolgáltató a jogosan igénybe vett alvállalkozókért úgy felel, mintha a munkát maga végezte volna. Az alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

A szerződés megszűnése

1. A közszolgáltatás megszűnésének esetei:
	- a szerződésben meghatározott időtartam lejártával,
	- szolgáltató jogutód nélküli megszűnésével,
	- elállással, ha a teljesítés még nem kezdődött meg, vagy
	- felmondással.
2. A szolgáltató a szerződést hathónapos felmondási határidővel mondhatja fel. A közszolgáltatást a felmondási idő végéig változatlan feltételekkel biztosítani köteles.
3. A Szolgáltató a szerződés megszűnése esetén, annak napján a közszolgáltatás ellátásával kapcsolatos valamennyi dokumentumot átadja a Megrendelőnek.

Egyéb feltételek

1. Jelen szerződés csak a szerződő felek közös megegyezésével, írásos formában, mindkét fél felhatalmazott képviselőjének aláírásával, a hatályos jogszabályokban meghatározottak figyelembe vételével módosítható.
2. Minden a jelen szerződés keretében a felek által egymásnak küldött értesítésnek írott formában kell történnie, elfogadott a levél, fax és e-mail. Ezen értesítés hatálya a címzett általi vételkor illetve neki történő kézbesítéskor áll be.

Egyéb rendelkezések

1. Szerződő Felek megállapodnak abban, hogy esetleges jogvitáikat elsődlegesen tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezet eredményre.
2. A felek jogvita esetén a Bajai Járásbíróság, amennyiben a polgári perrendtartás szerint a per a megyei bíróság hatáskörébe tartozna a Kecskeméti Törvényszék kizárólagos illetékességét ismerik el.
3.  A jelen szerződésben nem szabályozott kérdésekre a Polgári Törvénykönyvről szóló 2013. évi V. törvény, valamint az egyéb kapcsolódó jogszabályok rendelkezései az irányadóak.
4. Jelen megállapodást a Felek képviselői, elolvasás és közös értelmezés után, mint akaratukkal mindenben megegyezőt jóváhagyólag aláírták.

Bácsalmás, 2016………………….

	…………………………………………	…………………………………………
	Megrendelő	Szolgáltató

2. melléklet a 129/2016. (V. 31.) Bácsalmás v. öh. jelölésű határozathoz

AJÁNLATKÉRÉS
a nem közművel összegyűjtött háztartási szennyvíz begyűjtésére vonatkozó közszolgáltatási tevékenység elvégzésére

I. Ajánlatkérő: 
Neve: Bácsalmás Városi Önkormányzat
Címe: 6430 Bácsalmás, Gróf Teleki J. u. 4-8.
Képviselője: Németh Balázs polgármester
Telefon/fax: 06-79/541-455
E-mail: polg.hiv@bacsalmas.hu

Kapcsolattartó neve: Vérné Soltész Ilona
Telefon/fax: 06-79/541-455
E-mail: soltesz.ilona@bacsalmas.hu

II. A beszerzés tárgya:

Bácsalmás város közigazgatási területén keletkezett nem közművel összegyűjtött háztartási szennyvíz begyűjtésére közszolgáltató kiválasztása

III. A szerződés típusának meghatározása:

Közszolgáltatási szerződés

IV. A szerződés időtartama:

2016. augusztus 1. – 2021. július 31.

V. A teljesítés helye:

Bácsalmás város közigazgatási területe.

VI. Ellenszolgáltatás kalkulálása, tájékoztató adatok:

A díj kéttényezős.
A szolgáltatás nyújtása a szennyvízcsatornázásba be nem kötött ingatlanokat érinti. 
Az ártalmatlanítás helye: BAJAVÍZ KFT. Bácsalmási Szennyvíztisztító telepe (Bácsalmás, 0582/1. hrsz.) 

A közszolgáltatási díjat egyéves díjfizetési időszakra, általános forgalmi adó nélkül számított egységnyi díjtételek szerint kell meghatározni.

VII. Alkalmassági követelmények:

Az 1995. évi LVII. törvény alapján:
“44/F. §  (1) A közszolgáltató - az önkormányzati rendeletben előírt módon - folyamatosan köteles gondoskodni a nem közművel összegyűjtött háztartási szennyvíz begyűjtéséről a környezetvédelmi, vízügyi és közegészségügyi előírások megtartása mellett.
(2) A begyűjtő a begyűjtési tevékenységét a vízügyi hatóságnak köteles bejelenteni. A vízügyi hatóság a bejelentés alapján nyilvántartást vezet a begyűjtési tevékenységet végzőkről.
(3) Közszolgáltatást az végezhet, aki
a) biztosítani tudja a közszolgáltatás személyi és tárgyi feltételeit, amelyek garantálják a közszolgáltatás tartós, rendszeres és a környezetvédelmi szempontoknak maradéktalanul megfelelő ellátását,
b) a végzendő begyűjtési tevékenységet a begyűjtés helye szerint illetékes vízügyi hatóságnak bejelentette, és a vízügyi hatóság a tevékenységet nyilvántartásba vette,
c) közbeszerzési eljárás vagy - ha a közbeszerzésekről szóló törvény szerint nem szükséges - kijelölés alapján a települési önkormányzattal közszolgáltatási szerződést kötött.
(4) A közszolgáltatásnak a környezet veszélyeztetését és szennyezését kizáró módon kell történnie.
(5) A közszolgáltatást végző felelős a nem közművel összegyűjtött háztartási szennyvíz rendeltetési helyére történő biztonságos eljuttatásáért
(6)  A közszolgáltatás teljesítéséből eredő szennyezés esetén a begyűjtést végző köteles a hulladék eltakarításáról, a terület szennyeződésmentesítéséről, a kárelhárításról, valamint az eredeti környezeti állapot helyreállításáról gondoskodni.”

A 455/2013.(XI.29.) Korm. rendelet alapján:
“4. § (1) A közszolgáltatási feladatok ellátására ajánlatot tevőnek legkésőbb a közszolgáltatás megkezdésének időpontjában rendelkeznie kell
a) a közszolgáltatás ellátásához szükséges, hatósági engedéllyel rendelkező járművekkel, gépekkel, berendezésekkel és eszközökkel;
b) olyan, a tulajdonában, kezelésében vagy hatályos szerződéssel a bérleményében lévő, hatóságilag engedélyezett telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, valamint azok tisztítására, fertőtlenítésére engedéllyel rendelkező vállalkozással kötött szerződéssel;
c) olyan felszerelésekkel és eszközökkel, amelyek a közszolgáltatás ellátása során esetlegesen keletkező környezeti károk azonnali beavatkozást igénylő elhárításához szükségesek;
d) a közszolgáltatás ellátásához szükséges létszámú - köztisztasági munkagép- és járműkezelő településtisztasági szippantógép-kezelő szakképesítéssel rendelkező - szakemberrel; továbbá
e) a nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel.
(2) Több ajánlattevő közös ajánlattétele esetén a közös ajánlatot benyújtó ajánlattevőknek szerződésben kell rögzíteniük
a) az együttműködésük részletes szabályait, feltételeit és biztosítékait,
b)  a  képviseletükben  eljáró  vállalkozás  megnevezését  és  képviseleti meghatalmazását, valamint
c) az ajánlat tárgyát képező közszolgáltatási tevékenységek egymás közötti megosztását.
(3) A közös ajánlatot benyújtó ajánlattevőknek a (2) bekezdés szerinti szerződését az ajánlathoz csatolniuk kell.“

„15. § (1) Ha a közszolgáltató a közszolgáltatás mellett más gazdasági tevékenységet is folytat, a költségtervben a Vgtv. 44/H. § (2) bekezdése szerint a költségek szigorú elkülönítésének módszerét is alkalmaznia kell.”

A közszolgáltatás végzésére vonatkozó részletes szabályokat a vízgazdálkodásról szóló 1995. évi LVII. törvény, a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló455/2013.(XI.29.) Korm. rendelet, az ajánlatkérés mellékletét képező: Közszolgáltatói szerződés-tervezet – tartalmazza.

VIII. Ajánlatok értékelésének szempontja:

A legalacsonyabb összegű árajánlat.

IX. Az ajánlatok benyújtását követő hiánypótlási lehetőség meghatározása:

Ajánlatkérő a hiánypótlás lehetőségét kizárja.

X. Az ajánlatok beérkezésének határideje: 2016. június 16. (csütörtök) 10.00 óra

XI. Az ajánlatok benyújtásának helye, módja:

Személyesen, illetve postai úton:
Bácsalmás Város Önkormányzata 6430 Bácsalmás, Gróf Teleki J. u. 4-8.

A borítékra kérjük ráírni: „Ajánlat a nem közművel összegyűjtött háztartási szennyvíz begyűjtésére
Ajánlattételi határidőig <2016. június 16. (csütörtök) 10.00 óra> nem bontható fel!”

XI./1. Az ajánlatok elbírálásának módja:

Az ajánlatok benyújtási határidejét követő rendes Képviselő-testületi ülés. Az eredményről a pályázók írásban értesülnek. 

XII. Annak meghatározása, hogy az eljárásban lehet-e tárgyalni vagy ajánlatkérő az ajánlatokat tárgyalás nélkül bírálja el:

Ajánlatkérő a tárgyalás lehetőségét kizárja.

XIII. A szerződéskötés tervezett időpontja:

Bácsalmás Városi Önkormányzat Képviselő-testülete általi jóváhagyást követően.

XIV. Az ajánlatok összeállításának tartalmi és formai követelményei:

Az ajánlatot magyar nyelven, az ajánlatkéréshez mellékelt Ajánlattételi adatlapon kell benyújtani.
Csatolandó:
-       Aláírási címpéldány egyszerű másolata,
-	Cégszerűen aláírt nyilatkozat, hogy az elmúlt két lezárt üzleti év közül legalább egy tekintetében a cég nyereséges volt (eredeti)
-	Az 1995. évi LVII. törvénynek és a 455/2013.(XI.29.) Korm. rendeletnek megfelelően készített díjkalkuláció, mely kitér a feladatellátást biztosító személyi és tárgyi feltételekre is.
-	Hatályos begyűjtési és szállítási engedély másolata a tevékenység végzésére vonatkozóan.

Bácsalmás, 2016…………………….

……………………………………
Németh Balázs
polgármester




1. számú melléklet
Ajánlattételi adatlap
„Nem közművel összegyűjtött háztartási szennyvíz begyűjtése – Bácsalmás”

Ajánlattevő neve: 	

Kapcsolattartó:   	

Adószám: 	

Cím:  	

Telefon, fax:   	

E-mail:  	

Nettó alapdíj összesen (forint/szállítás):  	

Nettó ürítési díj összesen (forint/m3):   	

Dátum:

Cégszerű aláírás:




2. számú melléklet
A Vgtv. 44/D. § (1)-(7) bekezdése a költségkalkuláció elkészítéséhez:

44/D. § (1) A közszolgáltatás igénybevételéért a nem közművel összegyűjtött háztartási szennyvíz mennyiségével arányos díjat kell fizetni.
(2) A közszolgáltatás díjának meghatározása során a következőket kell figyelembe venni:
a) a háztartási szennyvíz mennyisége,
b) a közszolgáltatást működtető szolgáltató hatékony működéséhez szükséges folyamatos ráfordítások, ezen belül a begyűjtés költségei,
c) a közszolgáltatás fejleszthető fenntartásához szükséges költségek,
d) a közszolgáltatás megkezdését megelőzően felmerülő, a közszolgáltatás ellátásához szükséges beruházások költségei.
(3) Az (1) és (2) bekezdés alapján meghatározott díjat csökkenteni kell a közszolgáltatás ellátásához biztosított költségvetési támogatással.
(4) A közszolgáltatás díja egytényezős vagy kéttényezős lehet. A közszolgáltatási díjat legalább egyéves díjfizetési időszakra, általános forgalmi adó nélkül számított egységnyi díjtételek szerint kell meghatározni. A nem közművel összegyűjtött háztartási szennyvíz ürítési díjának egységnyi díjtétele - elkülönítve - tartalmazza a begyűjtés, illetve nem szennyvíztisztító telepen történő elhelyezés esetén az utókezelés és a monitorozás költségeit is.
(5) Kötelező kéttényezős díjmegállapítást alkalmazni a Nemzeti Települési Szennyvízelvezetési és -tisztítási Programban részt vevő önkormányzatok esetében.
(6) A kéttényezős díj alapdíjból és ürítési díjból áll. Az alapdíj a nem közművel összegyűjtött háztartási szennyvíz mennyiségétől függetlenül felmerülő üzemeltetési költségeket, a számlázás és díjbeszedés költségeit, a környezetvédelmi kiadásokat és ráfordításokat, az amortizáció és a szükséges felújítás fedezetét, az ürítési díj a nem közművel összegyűjtött háztartási szennyvíz mennyiségétől függő költségeket, valamint a terület felhasználási egységtől függő költségeket tartalmazza.
(7) A közszolgáltatás díját meghatározó önkormányzati rendelet elfogadását megelőzően a közszolgáltató költségelemzés alapján az (1)-(6) bekezdésben foglaltaknak megfelelő díjkalkulációt készít. A díjkalkulációt a közszolgáltató javaslata alapján a jegyző, Budapesten a főjegyző terjeszti elő.


3. melléklet Bácsalmás Város Önkormányzatának Képviselő-testülete 13/2016. számú,
2016. május 31-én megtartott nyílt ülésének jegyzőkönyvéhez

Melléklet a 133/2016. (V. 31.) Bácsalmás v. öh. jelölésű határozathoz

Vállalkozási szerződés

amely létrejött
egyrészről 
Megrendelő: 		Bácsalmás Város Önkormányzata
Székhely: 			6430 Bácsalmás, Gróf Teleki József utca 4-8.
Adószám: 			15724320-2-03
Azonosító szám: 		724320
Pénzforgalmi számlaszáma: 	11732088-15336471-50055005
Képviseli:			Németh Balázs polgármester
mint megrendelő (a továbbiakban: Megrendelő)

másrészről
Vállalkozó: 			Majoros Vivien
Székhely:			6430 Bácsalmás, Béke u.22.
Adószám: 			66774952-1-23
Pénzforgalmi számlaszáma: 	10401268-50526767-82701004
Nyilvántartási szám: 		38890139
Képviselő neve: 		Majoros Vivien 
mint vállalkozó (a továbbiakban: „Vállalkozó”),

továbbiakban együttesen, mint Felek között az alábbi feltételekkel az alulírott helyen és időben. 

I. 	ELŐZMÉNYEK
Megrendelő az TP-1-2015/7284 pályázati azonosító számú Tanyagondnoki szolgálat fejlesztése című pályázatának megvalósítására 90 % mértékű támogatást nyert a 35/2015.(VI.30.) FM rendelet alapján. A projektben tervezett rendezvényszervezés és megvalósítás projektelemek vonatkozásában Megrendelő 3 azonos szakmai tartalmú árajánlatot kért be. Megrendelő a beérkezett árajánlatok közül Vállalkozó ajánlatát hirdette nyertesnek.

II. 	A SZERZŐDÉS TÁRGYA
Megrendelő megrendeli, Vállalkozó pedig elvállalja az TP-1-2015/7284 pályázati azonosító számú Tanyagondnoki szolgálat fejlesztése című pályázat megvalósítása során a 780-2/2016/HERMAN sz. támogatási szerződésben rögzítetteknek megfelelően szakmai koncepcióban meghatározott rendezvények megszervezését és lebonyolítását.
A szerződés
- 2 alkalommal fórum megtartása (Egészséges életmód, szatyorközösség bemutatása),
- 2 alkalommal fórum megtartása (Polgárőrség, Rendőrség),
- 2 alkalommal Egészségügyi szűrő vizsgálatok megszervezése és lebonyolítása,
- 1 db Tanyavilág szociális térkép létrehozása,
megszervezésére és lebonyolítására irányul.

III.	A FELEK JOGAI ÉS KÖTELEZETTSÉGEI

3.1.	Vállalkozó kötelezettségei

Vállalkozó kötelezettséget vállal az alábbi feladatok időben pontos, szakmai szempontból magas színvonalú teljesítésére:

Fórumok (résztvevők száma: max. 50 fő/alkalom):
· rendezvény helyszínének biztosítása,
· technikai feltételek biztosítása,
· jelenléti ív elkészítése és aláíratása,
· fotók készítése,
· vendéglátás biztosítása (kávé, víz, pogácsa, szendvicsebéd),
· rövid beszámoló készítése az adott eseményről alkalmanként.
· 
Szűrővizsgálatok (résztvevők száma: max. 50 fő/alkalom):
· meghívók szerkesztése és kézbesítése,
· rendezvény helyszínének biztosítása,
· technikai feltételek biztosítása,
· jelenléti ív elkészítése és aláíratása,
· fotók készítése,
· vendéglátás biztosítása (kisebb rendezvények: kávé, víz, pogácsa)
· rövid beszámoló készítése az adott eseményről alkalmanként.

              Tanyavilág szociális térkép létrehozása:
· - Bácsalmási tanyavilág szociális térképének elkészítése 

Vállalkozó szerződéses kötelezettségeit a jelen szerződés tartalma szerint köteles teljesíteni a Megrendelő érdekében a Megrendelő utasításai szerint, a hatályos jogszabályokkal és szakmai-etikai előírásokkal összhangban.

Vállalkozó köteles a Megrendelő figyelmét felhívni annak célszerűtlen, szakszerűtlen vagy jogszerűtlen utasításaira. Amennyiben a Megrendelő célszerűtlen vagy szakszerűtlen utasítását a figyelmeztetés ellenére fenntartja, azt a Vállalkozó a Megrendelő kizárólagos kockázatára teljesítenie kell.

Vállalkozó a felelősségi körében köteles a Megrendelő kérésére minden olyan dokumentumot előkészíteni és a Megrendelőnek átadni, amelyek a támogatás lehívásához szükségesek, illetve amely dokumentum benyújtását a Közreműködő Szervezet, vagy az Irányító Hatóság a projekt zárásáig illetve a fenntartási időszak végéig előírja.

Vállalkozó a projekttel kapcsolatos minden dokumentumot köteles elkülönítetten nyilvántartani, és legalább a szerződés Megrendelő által igazolt záró teljesítésétől számított 5 évig megőrizni oly módon, hogy azzal biztosítsa a későbbi ellenőrzés lehetőségét.

3.2.	Teljesítési határidő

Vállalkozó Megrendelő kapcsolattartójának iránymutatásai alapján végzi feladatait. Az egyes események teljesítési időpontjának meghatározását Megrendelő kapcsolattartója az adott esemény előtt 1 héttel tájékoztatja Vállalkozót.

Vállalkozó köteles valamennyi szerződésben meghatározott eseményről készült dokumentációt (jelenléti ív., fotódokumentáció, beszámoló) az adott esemény teljesítési napját követő 8 munkanapon belül Megrendelő részére hiánytalanul, papír alapon átadni.

3.3.	Megrendelő kötelezettségei

Vállalkozó szerződésszerű teljesítése esetén a Megrendelő díj fizetésére köteles. A díj nagyságáról és megfizetésének feltételeiről a szerződés IV. pontja rendelkezik.

Megrendelő – 3.1 pontban meghatározott elszámolási dokumentumok szakmai kapcsolattartó általi átvételét követően – az egyes események teljesítésének elismeréséről teljesítésigazolást állít ki. 

A teljesítés elismeréséről a Megrendelő nevében nyilatkozattételre jogosult:

Személy:		Németh Balázs polgármester
Képviselt szervezet:	Bácsalmás Város Önkormányzata
Cím:		6430 Bácsalmás, Gróf Teleki József utca 4-8.
Telefonszám:		+36 79 541 455
Fax:			+36 79 541 470
E-mail:		polgarmester@bacsalmas.hu

Megrendelő köteles mindazon tényt, információt vagy dokumentumot megfelelő időben a Vállalkozó rendelkezésére bocsátani, mely a jelen szerződés részleges és teljes körű teljesítéséhez szükséges. 

3.4.	Együttműködési kötelezettség

Feleket a jelen szerződés fennállása alatt, különösen a tájékoztatás terén, egymás irányában fokozott együttműködési kötelezettség terheli. Vállalkozó részéről a Megrendelővel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, a Megrendelő ez irányú kérése hiányában is.

Felek kötelesek egymást haladéktalanul tájékoztatni minden olyan körülményről, mely a szerződés részleges, avagy teljes körű teljesítését érinti, különösen azokról, melyek a szerződés határidőben történő teljesítését akadályozhatják vagy veszélyeztethetik. Felek az értesítés elmulasztásából vagy késedelmes teljesítéséből eredő kárért teljes felelősséggel tartoznak.

IV. 	A VÁLLALKOZÁSI DÍJ ÉS ANNAK MEGFIZETÉSE

4.1. Vállalkozó a jelen szerződésben megjelölt kötelezettségei teljes körű és határidőben történő teljesítéséért mindösszesen 1.700.000,- Ft (áfa mentes) vállalkozási díjra jogosult.

4.2. Vállalkozó valamennyi eseményt követően számla kiállítására jogosult. A számla kiállítás alapja az adott eseményre Megrendelő által kiállított teljesítésigazolás. Vállalkozó összességében 7 számlát állíthat ki.     

4.3. A vállalkozási díj magában foglalja a feladatok ellátásával összefüggő valamennyi költséget, díjat (ideértve többek között a szerződés teljesítése során fellépő előadók tiszteletdíját is), továbbá a Vállalkozó rendelkezésre állásának díj- és költségelemekből álló ellenértékét. Vállalkozó kijelenti, hogy a díj a jelen szerződés szerinti feladatok kiváló minőségben és teljes körűen való megvalósítására megfelelő fedezetet biztosít.

4.4. A kifizetés és a számla pénzneme: HUF 

4.5. A Vállalkozó a szerződés teljesítése során előlegszámla kiállítására nem jogosult.

4.6. A kifizetés az adózás rendjéről szóló 2003. évi XCII. törvény (Art.) 36/A. § hatálya alá tartozik. A kifizetés késedelmes teljesítése esetén a Vállalkozónak jogában áll a vonatkozó törvény szerint késedelmi kamatot felszámítani.

V.	SZERZŐDÉST BIZTOSÍTÓ MELLÉKKÖTELEZETTSÉGEK

Amennyiben a Vállalkozó – olyan okból, amelyért felelős – késedelmesen teljesít, úgy a Megrendelő késedelmi kötbérre jogosult. A késedelmi kötbér mértéke az eredménytelenül eltelt adott eseményre meghatározott teljesítési határidőtől számítva az adott eseményre vonatkozó nettó vállalkozási díj 0,2 %-a minden késedelemmel érintett naptári nap után, de maximum a nettó vállalkozási díj 5 %-a.

Kötbért a jogosult akkor is követelheti, ha kára nem merült fel. Megrendelő érvényesítheti a kötbért meghaladó kárát, és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette. A késedelem esetére kikötött kötbér megfizetése nem mentesít a teljesítés alól.

A Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

VI.	A SZERZŐDÉS MEGSZÜNTETÉSE

6.1	A Megrendelő és a Vállalkozó a másik fél súlyos szerződésszegése esetén jogosult a jelen szerződést azonnali hatállyal felmondani.

6.2	A Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és ezzel kapcsolatos ügyletekről a Megrendelőt haladéktalanul értesíti.

6.3	Megrendelő jogosult és egyben köteles a szerződést felmondani, ha a Vállalkozó ellen a szerződéskötést követően csőd-, felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

6.4		A szerződő felek megállapodnak, hogy amennyiben a Vállalkozó bármely szerződéses kötelezettségének a jelen szerződés szerinti határidőben történő teljesítésével 20 napot meghaladóan késedelembe esik, a Megrendelő az érdekmúlás bizonyításának kötelezettsége nélkül jogosult a szerződéstől elállni.

VII.	TITOKTARTÁS

A felek titoktartási kötelezettséggel tartoznak a szerződéssel kapcsolatban tudomásukra jutott valamennyi információ, megoldás, adat és dokumentum vonatkozásában a szerződés időtartama alatt és annak teljesítése után. Amennyiben a másik fél nem adja előzetes írásbeli hozzájárulását – jogszabályban előírt kötelezettség kivételével – a felek nem közölhetnek a szerződéssel kapcsolatos, a fentiek szerinti információt harmadik személlyel, illetve nem hozhatják azokat nyilvánosságra. Vállalkozó a szerződés keretein kívül nem használhatja fel a szerződés teljesítése céljából készített Megrendelő specifikus anyagokat. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, és alvállalkozóik részére.

VIII.	A SZERZŐDÉS HATÁLYBALÉPÉSE

A jelen szerződés az aláírása napján lép hatályba.

IX.	A VITÁK RENDEZÉSE; IRÁNYADÓ JOG

Felek megállapodnak abban, hogy a jelen szerződés alapján felmerülő vitákat elsődlegesen egyeztetés útján kísérlik meg rendezni. Ha az egyeztetés nem vezet eredményre, a Felek a jelen szerződéssel kapcsolatban esetlegesen felmerülő viták rendezése céljából a hatáskörrel és illetékességgel rendelkező bírósághoz fordulnak.

A szerződésre nézve a magyar jog irányadó.

X.	VEGYES RENDELKEZÉSEK

10.1.	A feleknek a szerződés szerinti teljesítés érdekében, a közvetlen információ áramoltatás érdekében kapcsolattartókat jelölnek ki:

Vállalkozó részéről:
Kapcsolattartó:	Majoros Vivien
Cím:		6430 Bácsalmás, Béke u.22.
Telefonszám:		30/218957	
E-mail:		didder@gmail.com 

Megrendelő részéről:		
Kapcsolattartó:	Tímár Judit szakmai megvalósító
Cím:		6430 Bácsalmás, Gróf Teleki József utca 4-8.
Telefonszám:		79/541-455
Fax:		79/541-470
E-mail:		timar.judit@bacsalmas.hu

Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.

10.2.	Felek szabályszerű írásbeli közlésnek tekintik a faxon és e-mailen elküldött írásbeli üzeneteket is. Kétség esetén mind levél, mind fax, mind pedig e-mail esetében a küldő felet terheli annak a bizonyítása, hogy a másik fél részére az üzenetet megküldte.

10.3.	Amennyiben a jelen szerződés valamely rendelkezése vagy annak egy része érvénytelennek bizonyul, akkor az ilyen érvénytelenség nem érintheti a jelen szerződés többi rendelkezését vagy a rendelkezés többi részét.

XI.	ZÁRÓ RENDELKEZÉSEK

Jelen szerződés négy eredeti példányban készült, melyből három eredeti példány a Megrendelőt, egy eredeti példány a Vállalkozót illeti. Felek szerződésben foglaltakat megértették, mint akaratukkal mindenben megegyezőt az alulírott helyen és időben aláírják.

	Megrendelő részéről:

Németh Balázs
polgármester

Bácsalmás, 2016. ………………..
	Vállalkozó részéről:

Majoros Vivien
vállalkozó

Bácsalmás, 2016. ……………………….



A képviselő-testület a 2016. május 31-i zárt ülésén az alábbi határozatokat hozta meg:


138/2016. (V. 31.) Bácsalmás v. öh.

Jelentés a BESZ Kft. 2016. I. negyedévi 
gazdasági, pénzügyi helyzetéről 	Határozat

Bácsalmás Város Önkormányzatának Képviselő-testülete a Bácsalmási Egészségügyi Szolgáltató Kft. 2016. I. negyedévi gazdasági, pénzügyi helyzetéről szóló jelentést az előterjesztés szerint elfogadja.

Határidő: azonnal
Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. BESZ Kft. ügyvezetője

A Képviselő-testület nem kéri jelenteni a határozatban foglaltak végrehajtásának megtörténtét.


139/2016. (V. 31.) Bácsalmás v. öh.

Városi kitüntető díj adományozása 	Határozat

Bácsalmás Város Önkormányzatának Képviselő-testülete Kollár Tibor zenetanárnak „Bácsalmás Város Ifjúságának Neveléséért Díjat” adományoz.
A díj átadásának időpontja: 2016. június 18. 

Határidő: azonnal és 2016. június 18.
Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal ügyintéző


140/2016. (V. 31.) Bácsalmás v. öh.

Bartuc Zsolt önkormányzati lakás 
megvásárlása iránti kérelme 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy értékesíti a Bácsalmás, gr. Széchenyi u. 76. sz. alatti, 1299/A/3 hrsz. alatt felvett önkormányzati bérlakást a szakértői véleményben megállapított 1 300 000 Ft összegért Bartuc Zsolt (…………………. sz. alatti lakos) részére.

2.	A Képviselő-testület felhatalmazza Németh Balázs polgármestert az adásvételi szerződés aláírására.

Határidő: azonnal 
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ Osztályvezető
		4. Keresztesy Csaba városüzemeltetési ügyintéző
- levélben:	1. Bartuc Zsolt (……………………………….)
		2. Bartuc Ottó (bérlő képviselője ……………………………..)


141/2016. (V. 31.) Bácsalmás v. öh.

A Bácsalmás, Táncsics u. 70-72. sz. 
fszt. 3. sz. alatti szolgálati lakás 
bérbeadásáról szóló 37/2016. (II. 23.) 
Bácsalmás v. öh. jelölésű 
határozat visszavonása 	Határozat

Bácsalmás Városi Önkormányzat Képviselő-testülete visszavonja a Bácsalmás, Táncsics u. 70-72. sz. fszt. 3. sz. alatti szolgálati lakás bérbeadásáról szóló 37/2016. (II. 23.) Bácsalmás v. öh. jelölésű határozatát, melyben Gelányi Andrea (……………………. sz. alatti lakos) részére kiutalta a Táncsics u. 70-72. fszt. 3. sz. alatti, szolgálati lakást.

Határidő: azonnal 
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Keresztesy Csaba városüzemeltetési ügyintéző
- levélben:	1. Gelányi Andrea (……………………………….)

A Képviselő-testület nem kéri jelenteni a határozatban foglaltak végrehajtásának megtörténtét.


142/2016. (V. 31.) Bácsalmás v. öh.

Szigetiné Racsmány Ágnes 
bérlakás-felújításának bérleti díjba 
történő beszámítás iránti kérelme 	Határozat

1. Bácsalmás Város Önkormányzatának Képviselő-testülete (a továbbiakban Képviselő-testület) hozzájárul ahhoz, hogy Szigetiné Racsmány Ágnes a ……………………………. sz. alatti, 64 m2 alapterületű bérlakásban saját költségén fürdőszoba-felújítási munkákat végezzen, melynek kalkulált anyagköltsége bruttó 50.000 Ft.

2. A Képviselő-testület hozzájárul ahhoz, hogy a számlával igazolt és ellenőrzött költségeket a bérlő a lakbérének szüneteltetésével nyerhesse vissza. 

3. A Képviselő-testület felkéri Patocskai Ibolya jegyzőt a felújítási költségek megtérítésére vonatkozó megállapodás elkészítésére, és felhatalmazza Németh Balázs polgármestert a megállapodás aláírására.

Határidő: azonnal
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Keresztesy Csaba városüzemeltetési ügyintéző
- levélben:	Szigetiné Racsmány Ágnes

